Δευτέρα, 12 Ιουλίου 2010 11:08\nΣταθερό στο καλοκαιρινό του ραντεβού και φέτος το Festival Μηδέν μας προσκαλεί στις 8, 9 και 10 Ιουλίου σε ένα ταξίδι στο εικαστικό σύμπαν … της σύγχρονης παγκόσμιας βιντεοδημιουργίας. Μια περιπετειώδης όσο και απολαυστική διαδρομή στις σκέψεις και τις ανησυχίες των σημαντικότερων εκπροσώπων της νέας γενιάς βιντεοκαλλιτεχνών, όπου ταυτόχρονα αποτυπώνονται οι πιο αιχμηρές και ενδιαφέρουσες τάσεις της τέχνης των καιρών μας. Το Festival Μηδέν θα πραγματοποιηθεί στην πιο γραφική γειτονιά του Ιστορικού Κέντρου της Καλαμάτας, την πλατεία Αμφείας, με ελεύθερη είσοδο για το κοινό. Στην έκτη κατά σειρά διοργάνωση υποβλήθηκαν για συμμετοχή περισσότερα από 800 βίντεο από όλες τις ηπείρους. Στις τρεις βραδιές του φεστιβάλ συνολικά θα παρουσιαστούν 181 έργα ανάμεσα στα οποία αφιερώματα σε φεστιβάλ και ομάδες του εξωτερικού αλλά και διαδραστικά προγράμματα και εγκαταστάσεις. Και φέτος το πρόγραμμα των προβολών διαρθρώνεται σε θεματικές ενότητες. Πιο συγκεκριμένα, στην κεντρική προβολή: SupernaturalΗ Μαρία Μπουρίκα, προσκεκλημένη επιμελήτρια για τη συγκεκριμένη ενότητα σημειώνει: «Is it matter of a hollow mind? Φαίνεται να αναρωτιέται η Kathlene Krallowek στο video της “Gardens of Mirrors”. Μέσα από τη φολκ κουλτούρα, το sience fiction, τα horror films και τα uncanny life-like androids, η ανθρωπότητα αρέσκεται στο να εξερευνά τις κρυμμένες πλευρές του εαυτού της και να τις αποκαλύπτει μέσα σε όνειρα, μύθους και φαντασιώσεις, ώσπου να πάρουν και αυτά θέση σε μια νέα υπερ-πραγματικότητα». Upstream EyeglassesΠειραματικά animation που τραβάνε την κουρτίνα, ακροβασίες φόρμας και περιεχομένου, κατάδυση στη μνήμη, πτήση στην καθημερινότητα, νοσταλγικότητα και αλαζονικές χειρονομίες που αυτοϋπονομεύονται… Όλα έχουν ένα κοινό στοιχείο: βλέμματα κόντρα στο ρεύμα. land/e/scape Η Μαριάγγελα Κουτίβα και η Όλγα Μπρούμα, δύο νέες αρχιτέκτονες που προσκλήθηκαν από το φεστιβάλ να επιμεληθούν μια ενότητα προσανατολισμένη στη διερεύνηση του χώρου, ψηφιακού και μη, πρότειναν το συγκεκριμένο τίτλο. Οι ίδιες σημειώνουν: «Απόδραση. Η απόδραση ακολουθώντας μια γραμμή σε ένα σεντόνι, ο δέσμιος σκαρφαλώνει στο βουνό, σκάβει το χώμα αφήνοντας χνάρια, ουλές παροδικές ή μόνιμες στο πρόσωπό του. Ο τόπος τον ορίζει. Μόλις τον κάψει θα ξαναγεννηθεί.» Sound & VisionΈνα από τα πιο σταθερά αλλά και δημοφιλή θέματα του φεστιβάλ, η σχέση του ήχου και της μουσικής με την εικόνα και το όραμα του δημιουργού, επιστρέφει σε αυτή την ενότητα. Αξίζει να τονιστεί η παρουσία της Marie Losier με το αριστουργηματικό «Slap the Gondola!», όπου μεταξύ άλλων εμφανίζονται οι θρυλικοί αβάν-γκαρντ καλλιτέχνες Tony Conrad και Genesis P-Orridge, αλλά και η μούσα του Κουέντιν Ταραντίνο April March. Just a CauseΤι έχει απομείνει από την έννοια της στρατευμένης τέχνης στη σημερινή εποχή και πόσο ή πού μπορούν να την αγγίξουν οι δημιουργοί της video-art; Θέματα, όπως η μετανάστευση, τα κράτη και τα σύνορα, η οικολογία , ο καταναλωτισμός, η σχέση των δύο φύλων, η ψηφιακή εποχή κ.α. μέσα από υπαινιγμούς, χιούμορ ή ευθείες τοποθετήσεις. The Moneying of LifeΤο φλέγον θέμα που τα τελευταία δύο χρόνια μονοπωλεί τις ανησυχίες και τις συζητήσεις του παγκοσμιοποιημένου χωριού υπαγορεύοντας ζωές και διαμορφώνοντας πραγματικότητες. Είναι ένα παιχνίδι Τόμπολα (από το ομώνυμο βίντεο της Laura Mergoni άλλωστε δανείζεται την εικόνα για την φετινή του αφίσα το φεστιβάλ) ή ακόμα χειρότερα ένα καζίνο; Το νόημα της ζωής χρηματίζεται; Τι θα φέρουν άραγε τα σύννεφα του Νιγηριανού Emeka Ogboh που κλείνουν την αυλαία του φετινού φεστιβάλ; Αναλυτικά, στην παράλληλη προβολή: Videochannel: Found Footage! Η διαδικτυακή πλατφόρμα VideoChannel έχει σαν βάση την Κολωνία και αποτελεί μια σημαντική βάση δεδομένων με βίντεο και επιμελημένες ενότητες από διάφορα τοπικά και διεθνή φεστιβάλ. “Found footage” είναι ένας κινηματογραφικός όρος που χρησιμοποιείται για να περιγράψει την μερική ή ολική παραγωγή ταινιών από «δανεικό» υλικό ή υλικό αρχείου, δηλαδή έτοιμο υλικό και λήψεις που δεν έχουν γίνει από τον δημιουργό της τελικής ταινίας αλλά χρησιμοποιούνται για την παραγωγή ενός πρωτότυπου έργου αποκτώντας ένα εντελώς διαφορετικό νόημα. Την ενότητα επιμελείται ο Wilfried Agricola de Cologne. http://videochannel.newmediafest.org/ Art by chance Το ART BY CHANCE είναι ένα κινητό φεστιβάλ με βάση την Τουρκία, που προωθεί καλλιτεχνικά βίντεο πολύ μικρής διάρκειας (30 δευτερολέπτων) σε όλο τον κόσμο. Το φεστιβάλ παρουσιάζει επιμελημένες ενότητες προβολών σε πόλεις σε όλο τον κόσμο, κυρίως σε ψηφιακές οθόνες και διαφημιστικές πινακίδες σε μέρη και σημεία που δεν το περιμένει κανείς. Διεθνή προγράμματα και θεματικές ενότητες που παρουσιάζονται σε ανύποπτο χώρο και χρόνο σε δημόσιους χώρους, στο μετρό, σε αεροδρόμια, σε πολυκαταστήματα και σε διαφημιστικές ή δημόσιες οθόνες προβολών, προσθέτοντας περισσότερη τέχνη και χρώμα στη ζωή της πόλης και στον αστικό πολιτισμό. Στο Festival Μηδέν παρουσιάζουν την επιλογή τους για το 2010 που έχει ως θέμα τον «Χρόνο».http://www.artbychance.org/ Cinematheque: Flash & Thunder - μια διαδραστική έκθεση Το Flash & Thunder είναι ένα ιδιαίτερο διαδραστικό project με διαδραστικά έργα φτιαγμένα με το πρόγραμμα Flash που παρουσιάζεται online στην πλατφόρμα Cinematheque του New Media Fest, Κολωνία. Η επιλογή, η επιμέλεια και ο προγραμματισμός της τελικής παρουσίασης έγιναν από τον Wilfried Agricola de Cologne. Το project διερευνά το Flash, ένα από τα πιο διαδεδομένα προγραμματιστικά εργαλεία για το internet με ευρεία εφαρμογή στην κατασκευή ιστοσελίδων, ανυσματικών γραφικών, animation και διαδραστικών εφαρμογών όπως παιχνίδια κλπ, σαν μέσο και εργαλείο καλλιτεχνικής δημιουργίας. http://cinema.nmartproject.net/cinema_d/flash-feature.html Cronosfera: Visions from the Future – Iridescent Worlds Ένα πολύ ενδιαφέρον ιταλικό φεστιβάλ για τη βιντεοτέχνη και τα νέα μέσα, που εστιάζει στην τέχνη, τις επιστήμες και την επιστημονική φαντασία, παρουσιάζει μια επιλογή από τα βραβευμένα και τα καλύτερα βίντεο της πρόσφατης φετινής διοργάνωσης του “Visions from the future – Iridescent worlds”, που πραγματοποιήθηκε τον Μάιο στο Τορίνο. Επιμελητές: Luisa Mizzoni [alias luxi lu], Emilio Corti, Francesca Mizzoni [alias Infrason], http://www.cronosferafestival.com/ 4 NowΘεόδωρος Ζαφειρόπουλος, Κωνσταντίνος Τηλιγάδης, Ronnie Cramer και Μάκης Φάρος. Τέσσερις αξιόλογοι καλλιτέχνες. Μια εικονική συνύπαρξη. FixC: Fixation Η ανεξάρτητη καλλιτεχνική πλατφόρμα FixC co-operative έχει σαν βάση της το Ελσίνκι και δημιουργήθηκε για να υποκινήσει, να προωθήσει και να παρουσιάσει συνεργασίες βιντεο-καλλιτεχνών, μέσα από επιμελημένες ενότητες προβολών που παρουσιάζει σε διάφορα φεστιβάλ, εκθέσεις και διοργανώσεις στην Ευρώπη και παγκοσμίως. Στο Festival Μηδέν παρουσιάζουν την ενότητα “FIXATION”, ένα ταξίδι μέσα από διαφορετικούς κόσμους κινούμενης εικόνας, με έργα από 6 βασικά μέλη της ομάδας.http://fixc.fi/ Τμήμα Εικαστικών Τεχνών Ήχου & Εικόνας – Ιόνιο Πανεπιστήμιο Η γνωστή βιντεο-καλλιτέχνις και καθηγήτρια του Τμήματος Τεχνών, Ήχου και Εικόνας του Ιονίου Πανεπιστημίου, Μαριάννα Στραπατσάκη, επιμελείται και φέτος μια ενότητα με έργα φοιτητών του τμήματος για το Festival Μηδέν.Διάρκεια: 24 λεπτά, http://www.ionio.gr/depts/avarts/ Black Duck & Red Nomade Η BLACK DUCK είναι μια πλατφόρμα που αναλαμβάνει την επιμέλεια και παρουσίαση καλλιτεχνικών έργων και project. Δραστηριοποιείται κυρίως στο χώρο της βιντεοτέχνης, της performance, των εγκαταστάσεων και των νέων μέσων, παρουσιάζοντας project τους σε φεστιβάλ, πραγματοποιώντας διεθνείς ανταλλαγές και οργανώνοντας εκθέσεις και events. Η RED NOMADE είναι ένα διεθνές συνεργατικό cooperation project που εστιάζει στην καλλιτεχνική ανταλλαγή και στη συνεργασία καλλιτεχνών και διανοητών στο χώρο της σύγχρονης τέχνης. Στόχος της ομάδας είναι η διοργάνωση καλλιτεχνικών, πολιτιστικών και ακαδημαϊκών συναντήσεων σε διάφορες πόλεις, ενθαρρύνοντας συναντήσεις εικαστικών καλλιτεχνών, τεχνοκριτικών, συγγραφέων και διανοητών. Μαζί παρουσιάζουν μια ενότητα προβολών σε επιμέλεια Cristina Ghetti και Ima Picó ειδικά για το Festival Μηδέν. http://www.blackduckarts.blogspot.com/, http://www.red-nomade.com/ Άγγελος Χρόνης: Pixel Dance Το PixelsDance είναι μια διαδραστική προβολή που στοχεύει στην διερεύνηση της αλληλεπίδρασης του σώματος με την οθόνη. Μέσα από ένα πεδίο από pixels που παράγουν ήχο προκαλεί το θεατή να μεταμορφώσει με το σώμα του τον εικονικό χώρο. Ο «χορός από pixels» που δημιουργείται μεταφράζει τις κινήσεις του θεατή σε μια εξελισσόμενη οπτικοακουστική εμπειρία. Ο Άγγελος Χρόνης κατάγεται από την Καλαμάτα. Έχει σπουδάσει Αρχιτεκτονική και είναι φοιτητής στο μεταπτυχιακό πρόγραμμα MSc Adaptive Architecture & Computation, Bartlett School of Graduate Studies, του University College London. Όλοι οι διαγωνισμοί με προσκλήσεις του culturenow.gr\nΤοποθεσία Πλατεία Αμφείας, Κέντρο, Καλαμάτα Ημερομηνία 8, 9 και 10 Ιουλίου 2010 Πληροφορίες www.festivalmiden.gr Σχετικές ειδήσεις


▶ Ποιος τηλεφώνησε από τον αριθμό +302120001527? | Τηλεφωνικός κατάλογος LimVesons.Gr\nΠοιος τηλεφώνησε από τον αριθμό 21 2000 1527 ?\nΜάθετε από ποιον κάλεσε +302120001527, σε ποιον αριθμό τηλεφώνου είναι και σε ποιον ανήκει, το όνομα του χειριστή, πληροφορίες για την περιοχή, την πόλη, τα σχόλια και άλλα δεδομένα σχετικά με τον αριθμό 21 2000 1527.\nΣπίτι / +30 21 2000 1527\nΊσως ο αριθμός +302120001527 θα είναι δυσάρεστο για εσάς\nΟι επισκέπτες μας άφησαν σχόλια σχετικά με τον αριθμόr +30 21 2000 1527 και το θεωρείτε επικίνδυνο για εσάς! Εάν έχετε γνώμη σχετικά με τον αριθμό 21 2000 1527 - αφήστε μας μια κριτική!\n+302120001527 τον αριθμό τηλεφώνου σας και θέλετε να διαγράψετε πληροφορίες σχετικά με αυτό;\nΑφαιρέστε τον αριθμό +302120001527\nΛεπτομερείς πληροφορίες σχετικά με τον αριθμό +30 21 2000 1527\n+30 21 2000 1527\n21 2000 1527\nΚλήση +30 21 2000 1527\n+30 21 2000 1527 στατιστικός\nΠροβολές τελευταίων 30 ημερών: 552\n📞 Από ποια χώρα προέρχεται ο τηλεφωνικός αριθμός; +302120001527 ?\n📲 Αριθμός τηλεφώνου 21 2000 1527 χώρα - Ελλάδα\n📞 Πώς μπορώ να γράψω τον αριθμό τηλεφώνου 21 2000 1527 σε διεθνή μορφή;\n📲 Σε διεθνή μορφή, ο αριθμός γράφεται ως εξής +302120001527\n📞 Πώς μπορώ να γράψω τον αριθμό τηλεφώνου +302120001527 σε τοπική μορφή ?\n📲 Αν θέλετε να καλέσετε έναν αριθμό που βρίσκεται στην Ελλάδα, θα πρέπει να καλέσετε στο τηλέφωνό σας - 21 2000 1527\n📞 Σε ποιον ανήκει ο τηλεφωνικός αριθμός 21 2000 1527;\n📲 Δυστυχώς, δεν μπορούμε να σας πούμε τον πραγματικό ιδιοκτήτη του αριθμού 21 2000 1527. Μπορείτε όμως να διαβάσετε σχόλια σχετικά με αυτόν και να αφήσετε τη γνώμη σας.\n📞 Πώς μπορώ να διαγράψω έναν αριθμό τηλεφώνου 21 2000 1527?\n📲 Εάν πρόκειται για τον δικό σας αριθμό τηλεφώνου 21 2000 1527, τότε ζητήστε τη διαγραφή του αριθμού χρησιμοποιώντας το παραπάνω κουμπί.\n📞 Πώς μπορώ να αφήσω ένα σχόλιο για τον αριθμό τηλεφώνου 21 2000 1527?\n📲 Έχουμε ένα εξελιγμένο σύστημα σχολίων. Μπορείτε να μοιραστείτε την εμπειρία σας καλώντας στο 21 2000 1527. Για να το κάνετε αυτό, μετακινηθείτε στο κάτω μέρος της σελίδας και γράψτε τη λεπτομερή κριτική σας. Αφού ελεγχθεί, θα εμφανιστεί στον ιστότοπό μας.\n📞 Πού μπορώ να βρω σχόλια σχετικά με τον αριθμό τηλεφώνου 21 2000 1527?\n📲 Μπορείτε να δείτε όλα τα σχόλια που έχουμε λάβει για το 21 2000 1527 στο κάτω μέρος της σελίδας. Εάν δεν υπάρχει ακόμη καμία διαθέσιμη, μπορείτε να προσθέσετε την πρώτη σας κριτική!\n📞 Πώς μπορώ να αφήσω ένα σχόλιο για τον αριθμό τηλεφώνου 21 2000 1527;\n📲 Έχουμε μια φόρμα σχολίων κάτω από τη σελίδα που σας επιτρέπει να το κάνετε αυτό. Μετά την επαλήθευση και τον έλεγχο, η επαλήθευση του αριθμού τηλεφώνου σας 21 2000 1527 θα εμφανιστεί στον ιστότοπο.\nΚριτικές σχετικά με τον αριθμό 21 2000 1527\nΠροσθέστε κριτική για +302120001527\n16 Ιανουαρίου 2022 10:28 ΜΜ\nΑπατη μηχανογραφημενο μήνυμα ότι κέρδισα 800€ δωροεπιταγη και μου έλεγε να πατήσω το 1το έκλεισα\n16 Ιανουαρίου 2022 1:21 ΜΜ\n12 Ιανουαρίου 2022 8:58 ΜΜ\n9 Ιανουαρίου 2022 11:28 ΠΜ\nTo tis mana sas\n2 Ιανουαρίου 2022 9:18 ΜΜ\nΗχογραφημένο μήνυμα περί δήθεν δωροεπιταγής 850€ από Supermarket. Λέει να πατήσεις το 1 αν αποδέχεσαι την προσφορά και πιθανόν αν κάποιος το πατήσει να αρχίσει κάποια κρυφή χρέωση. Απλά κλείστε το και προσέχετε που δίνεται τον αριθμό σας. Συνήθως τα στοιχεία διαρρέουν από ιστοσελίδες που κάνετε εγγραφή ή από ηλεκτρονικά καταστήματα που αγοράσατε κάποιο προϊόν. Αυτοί με την σειρά τους πουλούν τα στοιχεία σας email, τηλ. αριθμό, ηλικία, φύλο κλπ. σε διαφημιστικές εταιρείες.\n29 Δεκεμβρίου 2021 3:24 ΜΜ\nΔεν είναι απάτη παιδιά! Μη λέμε χαζομάρες τώρα. Ότι μου έταξαν, μου το έδωσαν. Τηρούν τις υποσχέσεις τους.\n26 Δεκεμβρίου 2021 1:47 ΠΜ\nΔήθεν κέρδισα δωροεπιταγή για Super Market. Απάτη. Προσοχή\n29 Νοεμβρίου 2021 1:24 ΠΜ\nνα τα βάλει στο κώλο του\n13 Οκτωβρίου 2021 9:58 ΜΜ\nΚι εμένα με πήραν ότι δήθεν κέρδισα 850€ σε αγορές σούπερ-μάρκετ! Μακριά από αυτόν τον αριθμό, αν υπάρχει η δυνατότητα στο κινητό σας, προσθέστε τον στην Μαύρη Λίστα.\n5 Οκτωβρίου 2021 12:12 ΜΜ\nΣυγχαρητήρια κερδίσατε τα @@ μου\n29 Σεπτεμβρίου 2021 2:08 ΜΜ\nΑπατεώνες ! Μην απαντάτε...\n6 Σεπτεμβρίου 2021 8:18 ΠΜ\nΦταίνε οι εταιρείες τηλεφωνίας που δίνουν πρόσβαση στους απατεώνες. Οι απατεώνες τη δουλειά τους κάνουν. Να ψάχνουν κορόιδα\n4 Σεπτεμβρίου 2021 1:10 ΜΜ\n27 Αυγούστου 2021 3:05 ΠΜ\nΚαταγγελω αυτόν τον αριθμό για απάτη και ρωτώ που βρίσκουν τους αριθμούς μας που έχουμε κλειδωμένους εκτός τηλεφωνικών καταλόγων\n13 Αυγούστου 2021 7:37 ΜΜ\nχογραφημένο μήνυμα περί δήθεν δωροεπιταγής 850€ από Supermarket. Λέει να πατήσεις το 1 αν αποδέχεσαι την προσφορά και πιθανόν αν κάποιος το πατήσει να αρχίσει κάποια κρυφή χρέωση\n12 Αυγούστου 2021 10:05 ΠΜ\n28 Απριλίου 2021 3:21 ΠΜ\nΔεν είναι απάτη παιδιά! Μην λέμε χαζομάρες τώρα. Ότι μου έταξαν μου το έδωσα. Τηρούν τις υποσχέσεις τους.\n3 Φεβρουαρίου 2021 2:14 ΠΜ\nΜε πήρε αλλά πήρε τα αρχιδια μου\n15 Δεκεμβρίου 2020 5:55 ΠΜ\nΔήθεν κέρδισα δωροεπιταγή για Super Market. Προσοχή\n+306945605363 +302310657498 +306974128640 +302121031900 +306906458601 +306943109523 +302297023432 +306986038675\n+302155708818 +306979485706 +302130021380 +306943487334 +302831023665 +302105820476 +302710225591 +306933901400 +306933908333 +302315550251 +302310851483 +302103385100 +306957124238 +306981476545


Nail contouring: Το manicure που θα κάνει τα νύχια σου να... - Flashnews.gr\nΥπάρχει μια τεχνική στο manicure που μπορεί να κάνει ακόμη και τα πιο κοντά νύχια να δείχνουν μακρύτερα.\nΟ λόγος για το nail contouring, το οποίο δημιουργήθηκε για πρώτη φορά από την nail artist Jin Soon Choi στο show της Vera Wang για την Άνοιξη / Καλοκαίρι 2017, αλλά φαίνεται να επανέρχεται δυναμικά. Τότε τα χρώματα βερνικιών που χρησιμοποίησε ήταν κυρίως σκούρα, όπως μαύρο, κάφε και burgundy, αλλά το είδαμε και σε λευκό ή ροζ.\nΑκούγεται περίεργο, αλλά είναι πολύ απλό και το μόνο που πρέπει να κάνεις είναι να αφήσεις ένα μικρό περιθώριο στα πλάγια των νυχιών σου χωρίς βερνίκι.\n«Αυτό το look δεν είναι απλώς cool, αλλά δίνει την ψευδαίσθηση ότι τα νύχια είναι πιο μακριά. Επιπλέον είναι πολύ απλό να το πετύχεις αφού το μόνο που χρειάζεσαι είναι το πινέλο που έρχεται μαζί με το βερνίκι σου», εξηγεί η celebrity nail artist, Jin Soon Choi.\nΑν τα νύχια σου είναι κοντά –είτε επειδή σπάνε, είτε επειδή σε βολεύουν- αλλά θες να δείχνουν πιο μακριά, αυτή η μικρή αλλαγή στον τρόπο που τα βάφεις θα σου χαρίσει το επιθυμητό look χωρίς ιδιαίτερη προσπάθεια.\nΠέμπτη, 18 Φεβρουαρίου 2021, 12:02


Στο απυρόβλητο οι κρατικοί συνεργάτες των ναζί – INDEXANTHI.GR\nΔε νομίζουμε πως υπήρχε κανένας στη Γερμανία που περίμενε ότι η ποινή για την Μπεάτε Τσέπε της νεοναζιστικής N.S.U. (Εθνικοσοσιαλιστική Παρανομία) θα ήταν μικρότερη από ισόβια (δείτε και εδώ). Η Τσέπε ήταν η μόνη που είχε απομείνει από την ηγετική τριπλέτα της δολοφονικής συμμορίας (ο Ούβε Μούντλος και ο Ούβε Μπένχαρντ είχαν αυτοκτονήσει τον Νοέμβρη του 2011 για να μη συλληφθούν), οπότε σ’ αυτή θα καταλογιζόταν όλη η ευθύνη. Δέκα νεκροί (οκτώ Τούρκοι, ένας Έλληνας και μια Γερμανίδα αστυνομικός) ήταν μεγάλος απολογισμός για να αντιμετωπιστεί με κάτι λιγότερο από ισόβια.\nΕκείνο, όμως, που έμεινε έξω από τη δίκη και έξω από την απόφαση του δικαστηρίου του Μονάχου, ήταν οι ευθύνες των κρατικών οργάνων που στήριξαν επί χρόνια τη δράση της ναζιστικής συμμορίας. Οι ασφαλίτες της Υπηρεσίας Προστασίας Συντάγματος πρόσφεραν πλήρη κάλυψη στη N.S.U., συκοφαντώντας τα θύματά της και παρουσιάζοντας τις δολοφονίες σαν ιστορίες «ξεκαθαρίσματος λογαριασμών μεταξύ ποινικών». Όταν δολοφονήθηκε ο Θόδωρος Βουλγαρίδης, οι ασφαλίτες έψαχναν υπόπτους στο συγγενικό και φιλικό του περίγυρο, αφήνοντας αιχμές για τον πρόσφατο χωρισμό του από τη γερμανίδα σύζυγό του.\nΟ συνήγορος πολιτικής αγωγής Μεμέτ Νταϊμαργκιουλέρ το είπε στα ίσια: «Είναι μια απόφαση με την οποία μπορούμε να ζήσουμε. Εκείνο με το οποίο δεν μπορούμε να ζήσουμε είναι ότι σ’ αυτή τη δίκη δεν έπαιξε κανένα ρόλο η ευθύνη του κράτους. Το κράτος μέσω των πρακτόρων έδωσε εκατομμύρια στο νεοναζιστικό φάσμα για χρόνια, το κράτος τους προστάτευσε από την ποινική δίωξη, απέτρεψε την έρευνα για ρατσιστικά κίνητρα όσον αφορά θύματα όπως ο Θόδωρος Βουλγαρίδης και άλλοι, δεν τους επέτρεψε να είναι θύματα, χωρίς αποδείξεις τους έκανε εγκληματίες, στιγμάτισε τους συγγενείς».\nΗ ομοσπονδιακή εισαγγελία είχε φροντίσει να στήσει μια δικογραφία που παρουσίαζε τους Μούντλος, Μπένχαρντ και Τσέπε, σαν μια μεμονωμένη τριάδα που γύριζε τη Γερμανία και έκανε δολοφονίες, αποσιωπώντας τις ευθύνες της ασφάλειας. Φάκελοι με επίμαχα στοιχεία εξαφανίστηκαν, ενώ μέχρι και την ολοκλήρωση της δίκης οι συνήγοροι πολιτικής αγωγής δεν είχαν πρόσβαση σε φακέλους με κρίσιμα στοιχεία. Έτσι, υψώθηκε ασπίδα προστασίας γύρω από τη δράση της Υπηρεσίας Προστασίας του Συντάγματος, ενώ στην Τσέπε διαμηνύθηκε να σφραγίσει το στόμα της αν θέλει να έχει μια ευνοϊκή εξέλιξη η υπόθεσή της. Η Τσέπε δεν άνοιξε ούτε για μια φορά το στόμα της στη δίκη. Κάποια στιγμή μέσω των συνηγόρων της, κατέθεσε ένα μακροσκελές κείμενο στο οποίο έριχνε την ευθύνη για τις δολοφονίες στους δύο αυτόχειρες συνεργάτες της, επιφυλάσσοντας για τον εαυτό της το ρόλο μιας φοβισμένης και απόλυτα εξαρτημένης απ’ αυτούς φίλης.\nΈτσι, το γερμανικό κράτος απέκρυψε τις ευθύνες των στελεχών του που ενίσχυαν τους ναζί όχι με ατομική τους πρωτοβουλία, αλλά επειδή αυτή ήταν η πολιτική του γερμανικού κράτους (οι ομοιότητες με την υπόθεση της νεοναζιστικής Χ.Α. είναι καταπληκτικές), ενώ η Τσέπε -οι συνήγοροι της οποίας ανακοίνωσαν ότι θα ασκήσουν έφεση- ελπίζει πως στον δεύτερο βαθμό, ακόμα και αν δεν αποφύγει τα ισόβια, μπορεί να αποφύγει τον χαρακτηρισμό των εγκλημάτων ως ειδεχθή, που οδηγεί σε αποφυλάκιση με αναστολή (αλλιώς θα αποκτήσει αυτό το δικαίωμα όταν συμπληρώσει είκοσι χρόνια φυλάκισης).\nΥΓ. Η Τσέπε εμφανιζόταν στο δικαστήριο ντυμένη στην τρίχα, έβγαζε από την τσάντα της ένα laptop και έπαιρνε θέση ανάμεσα στους συνηγόρους της. Τους αντάρτες πόλης της R.A.F., τη Μάινχοφ, τον Μπάαντερ, την Ένσλιν, τον Ράσπε, τους είχαν καταδικάσει σε αργό θάνατο στην απομόνωση των λευκών κελιών. Και στο τέλος τους δολοφόνησαν. Εκείνοι ήταν ταξικοί αντίπαλοι…


Μικαέλα – Συ μου χάραξες πορεία – Greekmusicmania Radio\nΜικαέλα – Συ μου χάραξες πορεία\nΗ Μικαέλα , τραγουδά το «Συ μου χάραξες πορεία», κερδίζοντας ήδη τις θετικές απόψεις πολλών για τον τρόπο της ερμηνείας της…\nΈνα όμορφο κορίτσι γεννιέται και αρχίζει να μεγαλώνει στην Αθήνα. Οι καλλίφωνοι γονείς της προσέχουν πως η χαριτωμένη μικρούλα τους, έχει διάχυτες καλλιτεχνικές τάσεις. Εκείνη αμέριμνη τους ακολουθεί στις παραστάσεις και στις συναυλίες που την πηγαίνουν και στη συνέχεια τα μεταφέρει με το δικό της τρόπο στα φιλικά της πρόσωπα. Ο καιρός περνά κι εκείνη γίνεται πόλος έλξης στις παραστάσεις των σχολείων της, ενώ πρωτοστατεί με τη γλυκιά φωνή της στις μουσικές παρέες της και σε κάθε είδους εκδηλώσεις. Όταν τα πράγματα σοβαρεύουν, αποφασίζουν από κοινού με τους γονείς της, να σπουδάσει υποκριτική στην Ανωτέρα Δραματική σχολή «Ίασμος», με καθηγητές τους εξαίρετους Βασίλη Διαμαντόπουλο, Πέμυ Ζούνη, Αλέκο Αλεξανδράκη, Θέμιδα Μπαζάκα, Κωνσταντίνο Κωνσταντόπουλο και πολλούς άλλους. Ανήσυχη γαρ, θα κάνει παράλληλα και σεμινάρια φωνητικής τοποθέτησης, θεωρίας και αρμονίας στο πρότυπο ωδείο 5/4 με καθηγητή τον καθιερωμένο Γιάννη Σκουλά, όπου ενθουσιάζει τους πάντες από την πρώτη στιγμή. Ταυτόχρονα κι οι καθηγητές της από τη δραματική σχολή την παροτρύνουν διαρκώς να γίνει τραγουδίστρια.\nΗ μεγάλη απόφαση δεν αργεί κι επιτέλους το τραγούδι την κερδίζει ολοκληρωτικά. Αρχίζει να ασχολείται πια επαγγελματικά με το τραγούδι κάνοντας το ντεμπούτο της στο πλευρό του πολύ καλού σολίστ Κώστα Παπαδόπουλου. Έτσι ο θεατρικός χώρος έχασε τα τελευταία 7 χρόνια μια καλή ηθοποιό, όμως ο τραγουδιστικός κέρδισε μια εξαίρετη τραγουδίστρια.\nΗ αίσθηση που δημιουργήθηκε από την ευρηματικότατη οπτικοποίηση του τραγουδιού «Ας ερχόσουν για λίγο» από τον Σκηνοθέτη Περικλή Μαθιέλλη, είναι ότι πρόκειται περί μιας άκρως ταλαντούχας ερμηνεύτριας με μεστή, γλυκιά, γεμάτη και ζεστή φωνή και εμβληματική παρουσία.\nΗ Μικαέλα ταξιδεύει το κοινό της μέσα από τη μουσική σκηνή «Θέσις 7», συνδέοντας με τρόπο μαγευτικό Ανατολή και Δύση, μουσικές και ηχοχρώματα. Συνοδοιπόροι οι εξαίρετοι μουσικοί με τις ευρηματικές ενορχηστρώσεις. Στην κιθάρα είναι ο Τάσος Γρυπαίος, στα κρουστά είναι ο Daniel Allen και στο μπάσο είναι ο Γιάννης Γρυπαίος. Στη μουσική παράσταση στο «Θέσις 7», η Μικαέλα ερμηνεύει live, μεταξύ άλλων και το πασίγνωστο και αγαπημένο τραγούδι «Συ μου χάραξες πορεία» από το album της «Αγαπώ να θυμάμαι».\nΜικαέλα – Συ Μου Χάραξες Πορεία | Νέο Τραγούδι 2015\nΗχογραφήθηκε στο Αιολια\nΜίξη & Μάστερινγκ: Μιχάλης Νικολούδης\nCD Album: Αγαπώ να θυμάμαι


Οι αιτίες της εμφάνισης και οι τρόποι εξάλειψης των κύστεων\nΗ κύστη είναι ένα καλοήθες νεόπλασμα που μοιάζει με σάκο με λεπτούς τοίχους και περιεχόμενο. Μέσα στην κοιλότητα είναι, κατά κανόνα, ένα υγρό ή σμηγματοειδές μυστικό. Η αναπτυσσόμενη κύστη προκαλεί πόνο, εμποδίζει την κυκλοφορία του αίματος, πιέζει τα εσωτερικά όργανα. Μπορεί να σκάσει, προκαλώντας οξεία φλεγμονή. Μερικές φορές καλοήθεις σχηματισμοί μεγαλώνουν σε καρκίνο.\nΓια την αποφυγή χειρουργικών επεμβάσεων είναι η αφαίρεση της κύστης από το λέιζερ\nΑιτίες των κύστεων:\nΣυμπίεση ή απόφραξη του αδενικού αγωγού.\nΠαρουσία παρασίτων – cysticerci, alveococcus, echinococcus.\nΤο ελάττωμα της τοποθέτησης των εμβρυϊκών ιστών.\nΟι κύστες στους ιστούς και τα όργανα εντοπίζονται. Προσδιορίστε τα με τη βοήθεια υπερήχων, διευκρινίστε τη διάγνωση με τομογραφία. Μόνο οι λειτουργικές κύστεις των ωοθηκών θεραπεύονται ιατρικά, αφού με παρατεταμένη λήψη από του στόματος αντισυλληπτικά διαλύονται. Όλα τα άλλα νεοπλάσματα απομακρύνονται χειρουργικά.\nΕξάλειψη της κύστης με λέιζερ: η ουσία της μεθόδου, πλεονεκτήματα\nΓια να απαλλαγείτε από την κύστη με ελάχιστο πόνο και απώλεια αίματος επιτρέπει την αφαίρεση με λέιζερ. Η ουσία της έγκειται στη θεραπεία μιας δεδομένης περιοχής δέρματος με δοσομετρική ροή φωτεινής ενέργειας. Μεταξύ των πλεονεκτημάτων της μεθόδου είναι η απουσία οίδημα, χαμηλός κίνδυνος σχηματισμού ουλής, ανάπτυξη υποτροπής και μετεγχειρητική φλεγμονή.\nΣύμφωνα με κριτικές, η αφαίρεση της κύστης από το λέιζερ είναι μια σχετικά ανώδυνη και χαμηλή τραυματική μέθοδος\nΑσθένειες του αίματος, θυρεοειδούς αδένα.\nΕξάψεις ψυχικών ασθενειών.\nΗ απομάκρυνση της κύστης από το λέιζερ συμβαίνει σε διάφορα στάδια. Πρώτον, ένα τοπικό αναισθητικό χρησιμοποιείται στην περιοχή του όγκου, γίνεται μια κοπή δύο χιλιοστών στο δέρμα. Μέσα από αυτό, το λεπτότερο ακροφύσιο της χειρουργικής συσκευής λέιζερ εγχέεται μέσα στην κοιλότητα της κύστης. Η εκπεμπόμενη δέσμη διαλύει τους ιστούς, σφραγίζει τα αιμοφόρα αγγεία. Στη συνέχεια, το υγρό που σχηματίζεται στο εσωτερικό απορροφάται, ο σωλήνας αφαιρείται.\nΈτσι, οι κύστεις στις περισσότερες περιπτώσεις αντιμετωπίζονται χειρουργικά. Η χρήση του λέιζερ σας επιτρέπει να απομακρύνετε αργά τον όγκο.\nΔιαβάστε επίσης: φλεγμονώδεις λεμφαδένες


Τι θα κρίνει το αποτέλεσμα των «γαλάζιων» εκλογών στο ν. Λάρισας | larissanet.gr - H Νέα Εφημερίδα της Λάρισας\nΛάρισα » Τι θα κρίνει το αποτέλεσμα των «γαλάζιων» εκλογών στο ν. Λάρισας\nΟΛΟΙ ΟΙ ΥΠΟΨΗΦΙΟΙ ΣΤΗΝ ΑΥΡΙΑΝΗ ΕΚΛΟΓΙΚΗ ΔΙΑΔΙΚΑΣΙΑ\nΤι θα κρίνει το αποτέλεσμα των «γαλάζιων» εκλογών στο ν. Λάρισας\nΗμερομηνία: 12 Μαΐου 2018, 13:40 Κατηγορία: Λάρισα\nΠώς θα γίνει η ψηφοφορία – Που δεν θα στηθούν κάλπες – Που θα είναι τα εκλογικά κέντρα\nΗ προεκλογική «κούρσα» των υποψηφίων σε ΝΟΔΕ και ΔΗΜΤΟ οδεύει προς το τέλος της. Λίγο πριν ανοίξουν οι κάλπες για τις «γαλάζιες» εσωκομματικές εκλογές προσπαθούμε να ανιχνεύσουμε εκείνα τα στοιχεία που θα δώσουν τους νικητές σε αυτή την διαδικασία. Η Πειραιώς έχει διαμηνύσει εδώ και καιρό ότι στις κομματικές οργανώσεις θέλει ικανά στελέχη τα οποία θα μπορέσουν να τραβήξουν μπροστά καθώς η ΝΔ θεωρεί ότι είναι σε τροχιά διακυβέρνησης της χώρας οποτεδήποτε κι αν γίνουν εκλογές. Οι δύο «μονομάχοι» για την τοπική ΝΟΔΕ της ΝΔ, έστω και σε αυτό το σύντομο χρονικό διάστημα των 15 ημερών σήκωσαν μανίκια και προσπάθησαν να προωθήσουν την υποψηφιότητά τους μέσω περιοδειών και επαφών με τα μέλη του κόμματος.\nΑπό τη μια ο απερχόμενος και εκ νέου υποψήφιος πρόεδρος της ΝΟΔΕ Χρήστος Καπετάνος και από την άλλη το παραδοσιακό στέλεχος της παράταξης Ηλίας Σουφλιάς, με μια υποψηφιότητα στο παραπέντε της διαδικασίας, θα διεκδικήσουν την ψήφο των Νεοδημοκρατών την Κυριακή. Τι θα κρίνει όμως το αποτέλεσμα; Σημαντικό ρόλο παίζει αρχικά το πόσοι και ποιοι από τα στελέχη που εκτίθενται στις εκλογές στηρίζουν την μια ή την άλλη υποψηφιότητα. Αυτό έχει σημασία καθώς ελέγχουν σημαντικό τμήμα των μελών κατά τόπους. Επίσης σημαντικές όμως είναι και οι επαφές των τελευταίων ημερών με στελέχη και μέλη του κόμματος. Οι πληροφορίες αναφέρουν ότι και στα δύο στρατόπεδα τα τηλέφωνα πήραν «φωτιά».\nΣημαντική θα είναι και η μάχη στις ΔΗΜΤΟ που θα στηθεί κάλπη. Εκεί οι τοπικές ζυμώσεις φαίνεται πως θα κρίνουν το τοπικό αποτέλεσμα.\nΟι εγγραφές έκλεισαν το Σάββατο 5 Μαΐου. Υπολογίζεται ότι 6.366 μέλη έχουν δικαίωμα να προσέλθουν στις κάλπες για να ψηφίσουν στις 13 Μαΐου. Οι κάλπες θα ανοίξουν στις 9 το πρωί της Κυριακής και θα κλείσουν στις 7 το απόγευμα.\nΑνοίγουν οι κάλπες το πρωί της Κυριακής 13 Μαΐου για τις εσωκομματικές εκλογές για την ανάδειξη προέδρων και μελών της ΝΟΔΕ και των 7 ΔΗΜΤΟ. Σε Αγιά, Ελασσόνα αλλά και Τέμπη θα στηθεί μια κάλπη που θα αφορά στους υποψηφίους για τη ΝΟΔΕ\n– Στη Λάρισα θα στηθούν κάλπες στο 4ο Γυμνάσιο που βρίσκεται επί της Ανθίμου Γαζή.\n– Στην Αγιά θα στηθεί κάλπη (μόνο για ΝΟΔΕ) στο ΚΕΠ Αγιάς (1ης Σεπτεμβρίου 4).\n– Στην Ελασσόνα θα στηθεί κάλπη (μόνο για ΝΟΔΕ) στην ΚΕΔΕ (Κοινωφελής Επιχείρηση Δήμου Ελασσόνας – Βλαχοδήμου 1).\n– Στο Κιλελέρ θα στηθούν κάλπες στο πρώην δημαρχείο Πλατυκάμπου.\n– Στον Τύρναβο θα στηθούν κάλπες στα γραφεία της ΔΗΜΤΟ που βρίσκονται στη Κεντρική Πλατεία.\n– Στα Φάρσαλα θα στηθούν κάλπες στα γραφεία της ΔΗΜΤΟ (Λαμίας 8 – Εμπορικό Κέντρο Φαρσάλων).\n– Η διαδικασία θα ξεκινήσει στις 9 π.μ. και θα ολοκληρωθεί στις 7 το απόγευμα.\n– Τα τακτοποιημένα μέλη πηγαίνουν μόνο στο εκλογικό κέντρο της τοπικής στην οποία είναι εγγεγραμμένα.\n– Είναι απαραίτητη η επίδειξη αστυνομικής ταυτότητας ή διαβατηρίου ή άδειας οδήγησης.\n– Δεν είναι απαραίτητη η επίδειξη κάρτας μέλους.\n– Απαραίτητη προϋπόθεση για να μπορέσει να ψηφίσει κανείς είναι να έχεις εξοφλήσει την οικονομική συνδρομή του 2018 μέχρι τις 5 Μαΐου, σύμφωνα με τη διαδικασία που ακολουθήθηκε.\n*(σ.σ. Σημειώνεται πως όταν είχε δημοσιευτεί το κείμενο δεν είχαν ανακοινωθεί οι αποσύρσεις υποψηφιοτήτων από τον υποψήφιο πρόεδρο Αστ. Σπανογιάννη και τα υποψήφια μέλη Ιωάννη Γεραποστόλου, Αθανάσιος Εμμανουήλ, Γιαννούλα Μπαλιάφα, Νικόλαος Ρεβήσιος, Νικόλαος Σιαφαρίκας και Βασιλική Σιώμου)


Στραματσόνι: «Αυτή τη νοοτροπία θέλω» | Superleague & Παναθηναϊκός | gazzetta.gr\nΠαρασκευή, 15 Ιουλίου 2016 - 07:09\nΣτραματσόνι: «Αυτή τη νοοτροπία θέλω»\nΙκανοποιημένος από την νοοτροπία που έδειξαν οι παίκτες του, ήταν ο Ιταλός τεχνικός.\nΤο φιλικό με την Φενέρ ήταν πολύ δυνατό και ο Στραματσόνι είχε την ευκαιρία να βγάλει πολύτιμα συμπεράσματα. Και παρά την ήττα, όπως φαίνεται έμεινε ικανοποιημένος, αφού σύμφωνα με την εφημερίδα «GoalNews», μιλώντας στους παίκτες του τους επιβράβευσαι για την νοοτροπία που έδειξαν στην Τουρκία.\n«Μου άρεσε πολύ η νοοτροπία μας. Αυτό για το οποίο έχουμε μιλήσει τόσες φορές. Ναι, αυτή είναι η σωστή νοοτροπία και πλέον όλα τα παιδιά το καταλαβαίνουν. Παίξαμε στην Τουρκία, στην έδρα μιας ομάδας επιπέδου Champions League, με μεγάλη προσωπικότητα, χωρίς φόβο και επιθετικότητα.\nΑυτός είναι ο σωστός δρόμος. Γι΄ αυτό πιέζω στο συγκεκριμένο κομμάτι τους παίκτες και χαίρομαι που πλέον το αντιλαμβάνονται όλοι. Αν είμαστε όλοι μαζί, μπορούμε να χτίσουμε έναν πολύ καλό Παναθηναϊκό. Είμαι σίγουρος γι΄ αυτό».


Συγκινεί η Ρένια Λουιζίδου – «Είναι ένα περίεργο πένθος, ό,τι και να σου λένε οι γιατροί»\n2-01-2022 | 10:20\nΠοδαρικό στην εκπομπή «Μαμά-δες» έκανε η Ρένια Λουιζίδου. Η ηθοποιός μεταξύ άλλων μίλησε για την καριέρα, το σύζυγό της και τον γιο τους.\n«Δεν είχα σκεφτεί αν θα κάνω ή δεν θα κάνω παιδιά. Αυτό σου έρχεται αν βρεις έναν άνθρωπο που μπορείς να φανταστείς ότι μαζί του θα κάνεις παιδί. Όταν αποφασίσαμε να κάνουμε παιδί ήρθαν αυτές οι δύο αποβολές που ήταν ένα πολύ δύσκολο πράγμα για μένα.\nΕίναι ένα περίεργο πένθος, ό,τι και να σου λένε οι γιατροί, δεν μπορείς να αποφύγεις να το πάρεις βαριά και σκοτεινά μέσα σου. Βοήθησε η αισιοδοξία και η στήριξη που είχα από τον άνδρα μου. Τότε κατάλαβα ότι τώρα θέλω να κάνω παιδί.\nΤην ώρα που κινδυνεύεις να μην μπορείς να κάνεις το θέλεις πραγματικά. Τώρα λέω ότι αν δεν είχα κάνει αυτές τις δύο αποβολές δεν θα είχα σήμερα τον συγκεκριμένο Βίκτωρα. Όποιος έχει μυαλό και σκέφτεται καταλαβαίνει ότι δεν συμβαίνει μόνο στο θέατρο. Δεν χρειάζεται να απολογηθούμε. Πιστεύω ότι δείξαμε κότσια σε αυτόν τον χώρο. Είναι προς τιμήν αυτών των ανθρώπων που βγήκαν μπροστά και είχε κόστος».


Nauders: Προσφορές ξενοδοχείων τελευταίας στιγμής - TripAdvisor\nΞενοδοχεία 5 αστέρων: Nauders\nNauders: Προσφορές ξενοδοχείων τελευταίας στιγμής\nΝο 15 από 17 ξενοδοχεία για: Nauders\nOfficial Site 138 $\nΨάχνετε για άμεση κράτηση σε κάποιο ξενοδοχείο (Nauders); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά ξενοδοχείου τελευταίας στιγμής. Τα ξενοδοχεία με διαθεσιμότητα για απόψε περιλαμβάνουν τα εξής: Hotel Erika.\nΠροβολή 17 ξενοδοχείων στην περιοχή Nauders, ανάλογα με τη δημοτικότητά τους.\nΠροσφορές τελευταίας στιγμής για Nauders\nΨάχνετε για άμεση κράτηση σε κάποιο ξενοδοχείο (Nauders); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Nauders. Ταξιδιώτες όπως εσείς έγραψαν 1.526 κριτικές και δημοσίευσαν 1.850 αυθεντικές φωτογραφίες για ξενοδοχεία (Nauders) στο TripAdvisor.


Βοήθεια για επανεγκατασταση windows σε λαπτοπ που θα γινει αλλαγή hardware - Φορητοί Υπολογιστές - Insomnia.gr\nΒοήθεια για επανεγκατασταση windows σε λαπτοπ που θα γινει αλλαγή hardware\nΑπό τον kete\n3 Απριλίου στο Φορητοί Υπολογιστές\nΚαλημέρα σας.Επειδη θα αναβαθμίσω την μνήμη σε ένα λαπτοπ fujitsu Aseries AH512 οκταετιας,καθως και να βάλω εναν δισκο ssd δεν γνωρίζω πως να επανεγκαταστήσω τα windows 8 που εχει.Καταρχήν γίνεται να επαναγκατασταθούν?Ισχύει το κλειδί τους?Θα ήθελα τη βοήθεια σας για τα βήματα.Ζητω συγγνωμη αν υπήρχε παρόμοιο λημμα στο φόρουμ που δεν παρατήρησα\nκανεις clone τον δισκο\nΥπάρχει η δυνατότητα να βαλω τα windows 10 λόγω οτι προϋπάρχουν τα αυθεντικά windows 8 ή απαιτείται κάποιο κλειδι;\n2 ώρες πριν, kete είπε\nΒάλε 10 θα έλεγα εγώ. Και να χρειαστείς κλειδί μπορείς να αγοράσεις νόμιμο πάρα πολύ φτηνά\nΛογικά εάν έχετε τα win 8 home\nΝα βάλετε windows 10 home.\nΚαι θα ενεργοποιηθούν αυτόματα.\nΕννοειτε να κατεβασω την αντίστοιχη έκδοση που ειναι τα windows 8 σε windows 10 και θα γίνει χωρίς τη χρήση κλειδιού;;\n7 λεπτά πριν, kete είπε\nΑκολουθησε τις οδηγιες που λεει εδω: https://www.zdnet.com/article/heres-how-you-can-still-get-a-free-windows-10-upgrade/\nΚανει το κλειδι που ηδη εχεις απο τα Windows 8\nΚαλησπερα σας. Σκεφτομαι να αλλαξω δισκο στο fujitsu lifebook ah532. Η κλωνοποιηση που προταθηκε φαινεται απλη και ευκολη διαδικασια για εναν αρχαριο σαν εμενα και μαλλον αυτη θα εφαρμοσω. Αν καταλαβα καλα θα χρειαστω ενα τετοιο καλωδιο https://www.aliexpress.com/item/1005002004187726.html?spm=a2g0o.productlist.0.0.7a696d83fnxkRE&algo_pvid=9b89e017-76a3-4403-bdb8-f8c2adcce41d&algo_expid=9b89e017-76a3-4403-bdb8-f8c2adcce41d-0&btsid=0b0a555416175270053478658effd2&ws_ab_test=searchweb0_0,searchweb201602_,searchweb201603_ και απο δισκο βρηκα τον https://www.skroutz.gr/s/13867020/Samsung-860-Evo-SSD-500GB-2-5-MZ-76E500B-EU.html\nΕχετε να προτεινετε καποιο αλλον δισκο με 500GB τουλαχιστον; Το καλωδιο που βρηκα ειναι το σωστο;\nΣτις 4/4/2021 στις 12:19 ΜΜ, Nikoleo είπε\nΜια χαρά είναι ο δίσκος . Πόσα χρόνια είναι ο υπολογιστής ; Εάν δέν έχει καθαριστεί εσωτερικά απο σκόνες και αλλαγή θερμοαγωγίμη πάστα καλό θα του έκανε μια αλλαγή -καθαρισμός . Απλώς θα πρέπει να γίνει απο κατάστημα με γνώση .\nΕυχαριστώ για την απάντηση. Τον υπολογιστή τον έχω για πάνω από 5 χρονια και δεν έχει γίνει ποτέ αλλαγή πάστας. Θα τον δώσω οπως λέτε σε ειδικό για αυτή τη δουλειά.


Πριγκίπισσα Ίνγκριντ: Τα γενέθλια πορτρέτα της μέλλουσας βασίλισσας της... | People & Style Ειδήσεις\nΓΡΑΦΕΙ: THETOC TEAM published 25 Ιαν. 22 (07:33)\nΗ Πριγκίπισσα Ίνγκριντ - Αλεξάνδρα της Νορβηγίας έκλεισε τα 18 στις 21 Ιανουαρίου και η ενηλικίωση της σηματοδοτεί την έναρξη της προετοιμασίες της για να γίνει η πρώτη σύγχρονη βασίλισσα της χώρας.\nΗ εγγονή του Βασιλιά Χάραλντ της Νορβηγίας είναι η δεύτερη στη σειρά διαδοχής στο στέμμα μετά τον πατέρα της.\nΕνόψει των γενεθλίων της, η νεαρή royal έλαβε τον δικό της "προσωπικό χώρο γραφείου" στο παλάτι του Όσλο για να εκτελεί τα επίσημα καθήκοντά της, σύμφωνα με δελτίο τύπου του βασιλικού οίκου της Νορβηγίας.\n"Η πριγκίπισσα Ίνγκριντ Αλεξάνδρα θα εκτελεί έναν αυξανόμενο αριθμό επίσημων καθηκόντων για τη Βασιλική Οικογένεια, αλλά θα επικεντρωθεί στην εκπαίδευσή της τα επόμενα χρόνια", αναφέρεται.\nΑυτήν τη στιγμή, η Ίνγκριντ είναι μαθήτρια στην τελευταία τάξη του σχολείου στο Όσλο.\nΜάλιστα, σύμφωνα με το νορβηγικό περιοδικό "Se og Hørη" το ότι είναι κόρη πρίγκιπα δεν την σταμάτησε από το να πιάσει δουλειά σε ιταλικό εστιατόριο κατά την περίοδο του καλοκαιριού.\nΣυγκεκριμένα, η πριγκίπισσα, φέρεται να εργάστηκε στη τρατορία "Skur 33" στο Όσλο. "Είναι πολύ μικρή για να σερβίρει αλκοόλ. Γι’ αυτό δούλεψε στην κουζίνα και συγκεκριμένα στο πλύσιμο των πιάτων και στον καθαρισμό. Μάλιστα και οι γονείς της, την ενθάρρυναν να το κάνει" ανέφερε το περιοδικό "Svensk Dam".\nΜια πριγκίπισσα παράδειγμα προς μίμηση και σωστό πρότυπο.\nΗ μητέρα της, η πριγκίπισσα Μέττε Μάριτ είναι ένα από τα πιο αγαπητά πρόσωπα της Νορβηγίας, και θεωρείται ότι είναι μία εναλλακτική πριγκίπισσα που ακολουθεί τους δικούς της κανόνες ακόμα και στην μόδα. Φυσικά, το παράδειγμά της ακολουθεί και η κόρη της, η οποία έχει αρχίσει να κάνει ήδη εντυπωσιακές εμφανίσεις.\nΜάλιστα, στα επίσημα πορτρέτα των γενεθλίων της η 18χρονη φόρεσε ένα υπέροχο μαύρο φόρεμα LANVIN το οποίο δανείστηκε από την ντουλάπα της μητέρας της.\nΗ εστεμμένη πριγκίπισσα Μέττε Μάριτ φόρεσε το συγκεκριμένο φόρεμα στα βραβεία Νόμπελ το 2004.\nΣε εκδήλωση στο παλάτι, η νεαρή φόρεσε ένα κλος φόρεμα σε λευκό χρώμα κλειστό στον λαιμό.\nΣε μια ακόμα εμφάνισή της στο παλάτι, η νεαρή πριγκίπισσα φόρεσε ένα ανοιχτό ροζ blazer, με λευκό τοπ, μαύρο παντελόνι και γόβες.\nΣΤΗ ΝΟΡΒΗΓΙΑ ΜΕ ΤΟΝ ΠΑΤΕΡΑ ΤΟΥ 27&nbspΜαϊ&nbsp2022 |&nbsp07:31\nΤι συμβαίνει με την αρπαγή του 6χρονου: Πέπλο μυστηρίου με τις δικαστικές αποφάσεις για την επιμέλεια\nΟ πατέρας ή η μητέρα έχει τη νόμιμη επιμέλεια του 6χρονου Ράινερ; Αυτό το ερώτημα καλούνται να απαντήσουν οι αρχές.


Πέμπτη, 26 Νοεμβρίου 2020 06:19:44 ΠΜ\nΑρχική›Ειδήσεις›Οικονομία›Προϋπολογισμός: Εναλλακτικές προβλέψεις κι ελπίδες για ανάκαμψη το 2021\nΗ ρευστή κατάσταση που επικρατεί τόσο στο υγειονομικό όσο και στο οικονομικό πεδίο δεν επιτρέπει ασφαλείς προβλέψεις και έτσι επιλέγεται η κατάθεση εναλλακτικών σεναρίων. Σύμφωνα με το βασικό σενάριο, η οικονομία φέτος θα κινηθεί πτωτικά με ρυθμούς 8,2%. Για το επόμενο έτος, εκτιμάται ότι το ΑΕΠ θα κινηθεί ανοδικά με ρυθμό 5,5%. Στην καλύτερη περίπτωση το Υπ. Οικονομικών προβλέπεται ότι η ανάκαμψη θα φτάσει το 7,5% το 2021. Βέβαια αυτό, υπό την αίρεση ότι θα έλθουν και θα αξιοποιηθούν κονδύλια τουλάχιστον 3,5 δισ. ευρώ από το Ταμείο Ανάκαμψης. Σημειώνεται ότι η Ευρωπαϊκή Επιτροπή στην 7η έκθεση ενισχυμένης εποπτείας εμμένει στην αρχική πρόβλεψη για ύφεση 9%, ενώ οι διεθνείς οίκοι «βλέπουν» διψήφια συρρίκνωση του ΑΕΠ με κατώτατο όριο το 10%.\nΣε σχέση με το έλλειμμα η πρόβλεψη έχει δυο εκδοχές. Η μία κάνει λόγο για 0,5% έλλειμμα και η άλλη για 1% καθώς η κυβέρνηση αφήνει ανοικτό το ενδεχόμενο συνέχισης της επεκτατικής πολιτικής.\nΠάντως το «μάζεμα» του ελλείμματος απαιτεί εξοικονόμηση πόρων που φτάνουν τα 11 - 12 δισ. ευρώ, καθώς το πρωτογενές έλλειμμα αναμένεται να κλείσει στο 6,75% του ΑΕΠ ( υπάρχει και δαπάνη για τα αναδρομικά των συνταξιούχων 0,8% του ΑΕΠ). Υπενθυμίζεται ότι το ΔΝΤ έχει συστήσει πρωτογενές έλλειμμα τουλάχιστον 2%.\nΒέβαια ο στόχος του έστω και μερικού ισοσκελισμού είναι δύσκολος καθώς η βασική πηγή εισοδήματος της χώρας, ο τουρισμός και του χρόνου έχει υψηλό δείκτη αβεβαιότητας. Ελπίδα για το επιτελείο είναι η επέκταση των ηλεκτρονικών πληρωμών αλλά και η καθιέρωση των ηλεκτρονικών βιβλίων που εκτιμάται ότι θα περιορίσουν την φοροδιαφυγή.\nΣε σχέση με μέτρα ανακούφισης, στο προσχέδιο καταγράφονται τα εξής στοχευμένα μέτρα:\n- Μείωση ασφαλιστικών εισφορών εργοδοτών και μισθωτών του ιδιωτικού τομέα, που μεταφέρει ποσά 300 εκατ. ευρώ σε εργαζόμενους και 500 εκατ. ευρώ στις επιχειρήσεις\n- Εφαρμογή της ψηφισμένης μείωσης φόρους κατά 1.300 ευρώ για τους ελεύθερους επαγγελματίες.\n- Παράταση αποπληρωμής σε δόσεις μέχρι και το 2023, για που δημιουργήθηκαν στην πανδημία.\n- Εκπτώσεις φόρου για ψηφιακές και πράσινες επενδύσεις παγίου κεφαλαίου.


ZIPVIT ZV7 Energy Gel Blackcurrant 60ml - ilovepharmacy.gr\n> Συμπληρώματα & Εναλλακτικά>ZIPVIT ZV7 Energy Gel Blackcurrant 60ml\nZIPVIT ZV7 Energy Gel Blackcurrant 60ml\nΣυμπλήρωμα διατροφής για ενέργεια κατα την διάρκεια έντονης προπόνησης. Γεύση Βατόμουρο.\nTo συμπλήρωμα διατροφής ZIPVIT ZV7 Energy Gel Blackcurrant 60ml είναι μια προηγμένη φόρμουλα με υπέροχη γεύση, πλήρως φυσική.\nΚάθε gel παρέχει 51g εύπεπτων υδατανθράκων για βέλτιστη απόδοση και απελευθέρωση ενέργειας κατά τη διάρκεια έντονης προπόνησης και αγώνων. Το ZV7 Energy Gel αναπτύχθηκε σε συνεργασία με τους καλύτερους αθλητές αντοχής του κόσμου.\nΧρησιμοποιεί την τελευταία λέξη της επιστήμης σε Υδατάνθρακες & Απόδοση\n51g Υδατανθράκων – το διπλάσιο από τα περισσότερα ανταγωνιστικά gel\nΓρήγορη Απόδοση Ενέργειας, Υπέροχη Γεύση και Εύπεπτο\nΣυστατικά: Water, Maltodextrin, Sucrose, Glucose Syrup, Citric Acid, Natural Flavour, Potassium Sorbate, Sodium Chloride.


Προβλημα με θερμοκρασια J, ανεβοκατεβαινει - Page 2\nΤελικά άλλαξα φλάτζα (ειχε μια μικρή διαροη απο κει τελικα οπως μου ειπε ο μηχανικος μου) αλλά το πρόβλημα δεν λύθηκε! Θα το πάω αντιπροσωπία να δω τι θα μου πουν.\nΤελικά πηγές αντιπροσωπεία?πώς πάει το αυτοκίνητό?\n4 Εβδομάδες πρίν #23\nΣε συνέχεια όσων έχω γράψει σχετικά με το θέμα της θερμοκρασίας, αποφάσισα να λύσω επιτέλους αυτό το ζήτημα μαζί με το ετήσιο σέρβις, οπότε και άφησα το όχημα σε εξουσιοδοτημενο συνεργείο για μια εβδομάδα με εντολή " Πάρτε το, πηγαίνετε το όσες βόλτες θέλετε, φτιαχτε το". Να θυμίσω είχε προηγηθεί αλλαγή αισθητήρα θερμοκρασιας που απέτυχε να λύσει το πρόβλημα, πρόβλημα που δε φαινόταν εξαιρετικά σημαντικό. Σε μια εβδομάδα λοιπόν παίρνω το αμάξι, πληρώνω το πάνω από ένα βασικό μισθό αντίτιμο και το πρόβλημα είχε όντως λυθεί (για 3 μέρες). Όπως μου είπαν απ το συνεργείο μαζί με το ετήσιο σέρβις, έκαναν μια στεγανοποιηση γιατί είχαν μπλέξει λάδια με νερά κλπ κλπ. Σήμερα λοιπόν, σε εκκίνηση του κινητήρα, βελόνα θερμοκρασίας τερματίζει, κλείνει το air condition, μηνύματα θα πεθάνεις νέος κλπ στο ταμπλω, χυμενα λάδια με νερά απ το ψυγείο, φασαρία στο συνεργείο, διάγνωση : "φλάντζα, κοντά 800ευρω". Και ρωτάω το εύλογο ερωτημα : Ποιος ευθύνεται γι αυτό; Και τι γίνεται τώρα; Η τεχνική απάντηση απ το συνεργείο είναι ότι επειδή λειτούργησε σωστά το κύκλωμα με τα νερά φάνηκε το πρόβλημα της φλατζας και δεν μπορούσαν να το δουν απ την αρχή. Όντας μηχανικά αδαής ζητάω τη γνώμη σας, τι γίνεται τώρα. Έχει ευθύνη το συνεργείο; Χωρίς να σκαμπάζω ιδιαίτερα από αμάξια έχω την εντύπωση ότι πειραματιζονταιε το αμάξι κ το πορτοφόλι μου.\n4 Εβδομάδες πρίν #24\nΕιναι λυπηρο να μην μπορει η αντιπροσωποια που εχει υποτιθεται μια εξειδικευση Α, να ανυχνευσει προβλημα στην φλαντζα απο πριν, οταν υπαρχουν τοσα μεσα για αυτο τον τροπο.\n4 Εβδομάδες πρίν #25\nΤο αμάξι πόσα χιλιόμετρα έχει ; Υπάρχει ένα θέμα από όσο έχω καταλάβει με το ελεγχόμενο ηλεκτρικό θερμοστάτη και καβούκι του συγκεκριμένου μοντέλου .\nΥπάρχει εργαλείο διάγνωσης για τη φλάντζα .\n4 Εβδομάδες πρίν #26\nΤο αμάξι έχει 105.000 χιλιόμετρα, τα περισσότερα εκ των οποίων έχουν γίνει μέσα στη πόλη από εμένα.\n4 Εβδομάδες πρίν #27\nΝα κάνεις έρευνα για το κόστος επισκευής και αλλού Είναι σίγουρο οτι είναι φλάντζα κεφαλής ή είναι μόνο φλάντζα καθρέφτη ( όπως έβγαζαν παλιότερα μοτέρ από Corsa και Astra) .\n4 Εβδομάδες πρίν #28\nΚαλά σίγουρα, αλλά θέλω να είμαι δίκαιος μαζί τους. Εννοώ ότι αν μπορούσαν να διαγνωσουν αυτή τη ζημιά από πριν οφείλουν τουλάχιστον να κάνουν μια υποχώρηση στο κόστος. Αν δεν μπορούσαν οφείλω να το αναλάβω εγώ. Γενικά δεν είναι ωραίο να δίνεις ένα μισθό για ένα πρόβλημα στο αυτοκίνητο και να γίνεται χειρότερο ��\nUpdate/ Περίληψη προηγούμενου επεισοδιου: Astα j που ανέβαζε θερμοκρασία πάει για γενικό σέρβις και στεγανοποιηση ψυκτρας λαδιου σε εξουσιοδοτημενο παντα σερβις (συνολικό κόστος 650ευρω, 250 το σέρβις και 400 ευρώ η στεγανοποιηση, προ ΦΠΑ). Δύο μέρες μετά τη παραλαβή του αυτοκινήτου, ανεβάζει θερμοκρασία στο Θεό κ μου λένε απ το ίδιο συνεργείο ότι είναι φλάντζα...\nΝέο επεισοδιο: Παιρνω το αμάξι για πρώτη φορά σε συνεργείο εκτός Οπελ, το αμάξι όντως έχει μικρό πρόβλημα στη φλάντζα το οποίο διορθώθηκε, όπως μου είπε ο μηχανικός όμως, δεν οφειλεται εξ ολοκλήρου από εκεί. Αλλάξαμε και τη ψυκτρα λαδιου (αυτή που είχε στεγανοποιηθει έναντι 400ευρω) έναντι 100 ευρώ με ιμιτασιον και από Δευτέρα θα αλλάξουμε θερμοστάτη και 3 κολαρα, γιατί πέρασε νερό με λάδι και τα έχει ψιλό διαλύσει. Νομίζω ότι το πρόβλημα έχει λυθεί. Το αμάξι δεν ανεβάζει πλέον θερμοκρασία.\nΚαλησπέρα!είμαι παθών με άλλο κινητήρα (a14xer)άλλαξα φλάντζες σετ,ψυγείο,θερμοστάτη και τρόμπα νερού....όλα καλά από πέρσι μέχρι χτες...πάλι μου ανεβάζει 100 βαθμούς και το ρίχνει (ακούω την 2η σκάλα βεντολατερ να δουλεύει)...δε ξέρω τι άλλο μένει να αλλαχτεί στο σύστημα ψύξης,ίσως οι αισθητήρες θερμοκρασίας-βεντιλατερ?άβυσσος η ψυχή των opel....\nΚαι που είναι το πρόβλημα? Μέχρι εκεί πρέπει να δουλεύει και μετά όπως λες να πέφτει\nΟι 100 βαθμοί είναι στο αναλογικό όργανο του αυτοκινήτου? Ή το βλέπεις ψηφιακά (πχ με όργανο στην obd)? Αν είναι το πρώτο, τοτε υπάρχει σημαντικό πρόβλημα. Αν είναι το δεύτερο, τοτε μάλλον είναι φυσιολογικό.\nΣε αυτό το μοτέρ γράφουν οτι ο θερμοστάτης ανοίγει στούς 92 βαθμούς . Το έχεις ελένξει με διαγνωστικό να δείς τη πορεία τής θερμοκρασίας ;\nH 1η σκάλα του βεντιλατέρ έχεις παρατηρήσει εάν δουλεύει ;\nΝαι βεντιλατερ δουλεύει,επίσης το κάνει μόνο όταν ανεβαίνω δύσκολη ανηφόρα...στο τέλος της αναφοράς πάει μέχρι 100 και πέφτει κατευθείαν...δε ξέρω αν έχει μείνει κάτι να αλλάξω...\nεχεις βαλει τον εργοστασιακο θερμοστατη;\nΠαντως να ξερεις οτι αυτα που περιγραφεις ανηκουν στη σωστη λειτουργια του αυτοκινητου.\nΔεν διαφωνώ,αλλά πριν 2 χρόνια δεν κουνιόταν από την μέση η βελόνα της θερμοκρασίας...ναι αυθεντικό εβαλα\nΤο ψυγείο το έχεις αλλάξει ; Μήπως έχει αρχίσει και βουλώνει , κάντου μια πλύση και μετά βάλε καλής ποιότητας αντιψυκτικό.\nΔέ ξέρω πώς δουλεύουν τα συγκεκριμένα μοτέρ , αλλά φυσιολογικό μου ακούγεται . Κάνε ένα έλεγχο με ένα obd να δείς τι θα δείξει στην θερμοκρασία κινητήρα .\nΈνα τελευταίο που παρατήρησα σήμερα...με το ac ανοιχτό δεν δείχνει να ανεβαίνει η θερμοκρασία περαν του φυσιολογικού...ξεκινάω να σκέφτομαι τα βεντιλατερ η κάποιο αισθητήρα θερμοκρασίας...\nΚαι γιατί να μην είναι πάλι ο θερμοστάτης; Εγώ άλλαξα πέταξα 2 γνήσιους μέσα σε ένα εξάμηνο οι οποίοι δεν δούλευαν σωστά. Τελικά έβαλα έναν behr και εδώ και ένα χρόνο όλα καλά.\nΕίναι φυσιολογικό με το ac ανοιχτό διότι δουλεύει συνεχώς το βεντιλατερ.


Δελτίο Ειδήσεων 31/12/2013 - Road Story\nΑπό τις 12 το μεσημέρι ανατέλει στον πλανήτη η νέα χρονιά. Η μία χώρα μετά την άλλη υποδέχεται το 2014 με την ελπίδα ότι ο νέος χρόνος θα είναι καλύτερος από το 2013 που μας αποχαιρετά. Στο μικρό νησί του Ειρηνικού, το Κιριμπάτι, οι 100.000 κάτοικοι γιορτάζουν ήδη τον ερχομό του νέου έτους. Στις 13.00, με χιλιάδες πυροτεχνήματα, όπως συνηθίζουν παραμονή Πρωτοχρονιάς, οι κάτοικοι της Νέας Ζηλανδίας υποδέχτηκαν το 2014. Φαντασμαγορική ήταν η αλλαγή του καινούργιου χρόνου και στο Τόκιο, στις 17.00. Μία ώρα αργότερα, στις 18.00, το 2014 θα ανατείλει στο Χονγκ Κονγκ και το Πεκίνο. Μετά την Άπω Ανατολή, ο καινούργιος χρόνος «φωτίσε» το 1,2 δισ. κατοίκους της μακρινής Ινδίας, στις 20.30. Στις 22.00, θα γιορτάσουν την Πρωτοχρονιά στη Μόσχα και το Ντουμπάι, και στις 23.00 στη Βαγδάτη, το Χαρτούμ και το Ναϊρόμπι.\nΤην ανάγκη άμεσης εφαρμογής ενός συγκροτημένου εθνικού σχεδίου για την ανασυγκρότηση της παραγωγικής βάσης της χώρας τονίζει στο μήνυμά του για το νέο έτος 2014, ο Πρόεδρος της Δημοκρατίας Κάρολος Παπούλιας. Απευθυνόμενος στις Ελληνίδες και στους Έλληνες, ο κ. Παπούλιας σημειώνει ότι η συζήτηση για τα δικά μας λάθη έχει γίνει και τώρα είναι η στιγμή «που πρέπει να κοιτάξουμε μπροστά. Προέχει να εφαρμοστεί άμεσα, ένα συγκροτημένο εθνικό σχέδιο για την ανασυγκρότηση της παραγωγικής βάσης προκειμένου να καταπολεμηθεί η εφιαλτική ανεργία, ειδικά των νέων ανθρώπων. Πρέπει να αμβλυνθούν οι εκρηκτικές οικονομικές ανισότητες που κάνουν την κρίση πραγματικά αβάστακτη». Η σκέψη μου, συνεχίζει «είναι σε όλους εκείνους που δεν μετέχουν στη γιορτή γιατί υποφέρουν από φτώχεια και απελπισία. Δεν μπορεί να υπάρχει καμία άλλη προτεραιότητα από τη στήριξη των ευπαθέστερων κοινωνικών ομάδων. Αποτελεί ντροπή για τον πολιτισμό μας να ζουν δίπλα μας παιδιά που πεινάνε και ηλικιωμένοι που κρυώνουν.\nΠαράταση για την καταβολή τελών κυκλοφορίας έως την Παρασκευή 3 Ιανουαρίου έδωσε το υπουργείο Οικονομικών. Σύμφωνα με τη σχετική ανακοίνωση του υπουργείου Οικονομικών «είναι πραγματικά αξιέπαινη η προσέλευση των πολιτών στα σημεία πληρωμής των τελών κυκλοφορίας. Ευχαριστούμε πολύ όσους ήδη ανταποκρίθηκαν έγκαιρα και με συνέπεια στην υποχρέωσή τους. Επειδή η προσέλευση παραμένει πολύ υψηλή και προς διευκόλυνση των πολιτών την ημέρα της παραμονής του νέου, έτους η εμπρόθεσμη πληρωμή θα μπορεί να γίνεται μέχρι και την Παρασκευή 3 Ιανουαρίου 2014″.Οι συναλλαγές αυτές αφορούν τη χορήγηση αποδεικτικού φορολογικής ενημερότητας, που λήγει η προθεσμία υποβολής του, την παραλαβή κατατεθειμένων πινακίδων κυκλοφορίας, με την ταυτόχρονη πληρωμή τελών του 2014 καθώς και την κατάθεση δήλωσης μεταβίβασης ακινήτου κατοίκου εξωτερικού, σε εκτέλεση προσυμφώνου μεταβίβασης που λήγει η προθεσμία.\nΚαθηγητές του Αριστοτελείου χαρακτηρίζουν επιτακτική τη λήψη μέτρων, που θα δώσουν τη δυνατότητα άμεσης θέρμανσης με βάση την υπάρχουσα κατά περίπτωση οικιακή υποδομή (πετρέλαιο, αέριο, ηλεκτρικό), ώστε να σταματήσει η υπάρχουσα κατάσταση. «Η εκρηκτική αύξηση της αιθαλομίχλης αυτές τις ημέρες αναδεικνύει τόσο τις τρομερές επιπτώσεις στο περιβάλλον και την υγεία των ανθρώπων που προκαλούν οι μνημονιακές πολιτικές λιτότητας, όσο και την αδιέξοδη ενεργειακή, οικιστική και αναπτυξιακή μεταπολεμική στρατηγική στη χώρα μας» αναφέρεται σε ανακοίνωση του ΑΠΘ.Ο δραματικός πολλαπλασιασμός των αέριων ρύπων, αποτελεί σημαντικό κίνδυνο για την υγεία και απαιτεί άμεσα και δραστικά μέτρα για την αντιμετώπισή του.»\nΟι θεράποντες ιατροί του Michael Schumacher ενημέρωσαν σε νέα συνέντευξη Τύπου τους δημοσιογράφους, τονίζοντας ότι ο κορυφαίος πιλότος της Formula 1 υπεβλήθη σε δεύτερη επέμβαση ώστε να αποσυμφορηθεί η κρανιοεγκεφαλική πίεση. Η επέμβαση διήρκεσε δύο ώρες, η κατάστασή του παρουσιάζει κάποια σημάδια βελτίωσης, αλλά δεν έχει διαφύγει τον κίνδυνο, τόνισαν οι γιατροί του. Όπως επεσήμαναν μετά τη δεύτερη επέμβαση ελέγχουν καλύτερα την κατάσταση, αλλά είναι ακόμη σε κρίσιμο σημείο. Παράλληλα, νέα στοιχεία έδωσε στο φως της δημοσιότητας η εκπρόσωπος του Michael Schumacher για το ατύχημα την περασμένη Κυριακή στις γαλλικές Άλπεις. Σύμφωνα με την εκπρόσωπο ο Γερμανός βρέθηκε λοιπόν στο σημείο προκειμένου να βοηθήσει έναν φίλο του, ο οποίος είχε πέσει. Τότε ήταν λοιπόν που ο άτυχος Γερμανός προσέκρουσε σε έναν βράχο, ενώ εν συνεχεία τινάχτηκε στον αέρα και προσγειώθηκε με το κεφάλι σε έναν άλλο βράχο με αποτέλεσμα τον σοβαρό τραυματισμό του.\nΣτους 33 ανέρχονται πλέον οι νεκροί από τις δύο επιθέσεις αυτοκτονίας στο Βόλγκογκραντ, αφού έχασαν τη μάχη για τη ζωή δύο άνθρωποι που είχαν τραυματιστεί. Μία γυναίκα καμικάζι ανατινάχθηκε την Κυριακή στον σιδηροδρομικό σταθμό της πόλης και ένας ακόμη βομβιστής αυτοκτονίας σκόρπισε τον θάνατο τη Δευτέρα μέσα σε τρόλεϊ, πυροδοτώντας τα εκρηκτικά που έφερε πάνω του. Πάντως τα δύο περιστατικά έχουν αυξήσει τους φόβους για πιθανές επιθέσεις ισλαμιστών στη διάρκεια των χειμερινών Ολυμπιακών Αγώνων στο Σότσι της Μαύρης Θάλασσας, ενώ οι ΗΠΑ εξέφρασαν την αμέριστη συμπαράσταση τους στη Ρωσία τόσο για τα περιστατικά αυτά, όσο και για την ασφάλεια των επικείμενων Ολυμπιακών Αγώνων.\nΔελτίο Ειδήσεων 31/12/2013 added by zoijour on Δεκέμβριος 31, 2013


Άσπα Τσίνα: Δίνω μάχη με τον καρκίνο - Διαγνώστηκα με πολλαπλό μυέλωμα | LiFO\n20.11.2019 | 08:29\nΗ Άσπα Τσίνα εξομολογήθηκε, για πρώτη φορά, πως εδώ και μήνες δίνει μάχη με μία σπάνια μορφή καρκίνου στο αίμα, το πολλαπλό μυέλωμα.\n«Το πρόβλημα με την υγεία μου ξεκίνησε από έναν φρικτό πόνο στη μέση, ένιωσα ότι κόπηκα στα δύο», είπε η Άσπα Τσίνα η οποία έγινε γνωστή από τη συμμετοχή της στο Fame Story.\nΗ τραγουδίστρια λέει πως μετά από τον φριχτό πόνο ξεκίνησε να κάνει μια σειρά εξετάσεων μέχρι να μάθει πως διαγνώστηκε με πολλαπλό μυέλωμα, μια σπάνια μορφή καρκίνου που σχηματίζεται σε έναν τύπο λευκών αιμοσφαιρίων. «Στο γιο μου είπα από την αρχή ότι έχω έναν σοβαρό καρκίνο που τρώει τα κόκαλα», αφηγείται η Άσπα Τσίνα. Περιγράφει το πώς μετά τη διάγνωση πήρε την απόφαση να ολοκληρώσει μια επαγγελματική υποχρέωση και πως αν και πονούσε θα καθυστερούσε την θεραπεία της για να γυρίσει το βίντεοκλιπ της.\n«Έπρεπε άμεσα να ξεκινήσω εντατική χημειοθεραπεία, αλλά ήθελα να εκπληρώσω πρώτα το επαγγελματικό μου όνειρο. Γύρισα το βίντεο κλιπ τέσσερις μετά τη διάγνωση για καρκίνο, πονούσα, αλλά το ήθελα πολύ. Είμαι στη φάση της εντατικής χημειοθεραπείας», λέει η τραγουδίστρια.\n«Σε περιστατικά σαν το δικό μου συνιστάται η αυτόλογη μεταμόσχευση. Εγώ δεν έχω αποφασίσει ακόμα αν είναι κάτι το οποίο θέλω να κάνω. Δεν έχω καταλήξει μέσα μου και δεν βιάζομαι», λέει η Άσπα Τσίνα.\nΣτη συνέχεια μιλά για το γιο της και λέει πως ήταν «ο μόνος ο οποίος ήταν ψύχραιμος και ένιωθα ότι με καταλαβαίνει στο εκατό τοις εκατό».\n«Όταν του είπα για τον καρκίνο μου είπε: "Μαμά, δεν θέλω να πεθάνεις" και του είπα: "Δεν υπάρχει περίπτωση να πεθάνω, δεν είναι έτσι απλά τα πράγματα αλλά κάποια στιγμή όλοι πεθαίνουμε. Αυτό που θέλω να θυμάσαι είναι ότι γεννιόμαστε μόνοι μας και πεθαίνουμε μόνοι μας. Στο μεσοδιάστημα της ζωής μας, συναντούμε ανθρώπους οι οποίοι δεν είναι τυχαίοι για τη ζωή μας, υπάρχει λόγος. Η μαμά είναι δίπλα σου για να σε βοηθάει όσο μπορεί και στο βαθμό που μπορεί. Η ύπαρξή σου δεν είναι συνεξάρτηση της δικής μου ύπαρξης. Δεν θέλω να είσαι φοβισμένος"».\n«Τι να φοβηθώ; Τη στιγμή που δεν θα υπάρχω πια; Δεν φοβάμαι το θάνατο. Έζησα πολύ ωραία πράγματα σε αυτή τη ζωή κι αν φύγω θα φύγω ευτυχισμένη γιατί έχω εκπληρώσει την αποστολή μου. Απολαμβάνω τη μοναξιά μου και δεν θέλω κάποιον σύντροφο στο πλευρό μου».


ΚΙΑΤΟ:Πλήθος κόσμου στην ενημερωτική εκδήλωση για την πρόληψη της παιδικής σεξουαλικής κακοποίησης - Diogenis Press\nHome ΚΟΡΙΝΘΙΑ ΚΙΑΤΟ:Πλήθος κόσμου στην ενημερωτική εκδήλωση για την πρόληψη της παιδικής σεξουαλικής κακοποίησης\nΚΙΑΤΟ:Πλήθος κόσμου στην ενημερωτική εκδήλωση για την πρόληψη της παιδικής σεξουαλικής κακοποίησης\nΤο ζωηρό ενδιαφέρον γονεών και παιδιών, εκπαιδευτικών και άλλων φορέων να ενημερωθούν για την πρόληψη της παιδικής σεξουαλικής κακοποίησης, αποτύπωσε η μαζική παρουσία τους στην εκδήλωση που πραγματοποιήθηκε στην κατάμεστη αίθουσα του Δημοτικού θεάτρου Κιάτου μία πρωτοβουλία της Δημ.τ.ο. Συκιωνίων και του Προέδρου της Τάσο Γκιούλη σε συνεργασία με την βουλευτή Α Θεσσαλονίκης της ΝΔ, κα Έλενα Ράπτη, συντονίστρια της καμπάνιας «ΕΝΑ στα ΠΕΝΤΕ» του Συμβουλίου της Ευρώπης στην Ελλάδα τον ψυχίατρο παιδιών και εφήβων, διδάκτωρ ιατρικής Δημοκρίτειου Πανεπιστημίου, κ. Χάρη Καραμπέτσο, σε συνεργασία με το Νομικό πρόσωπο "Η ΜΗΚΩΝΗ"\nΗ συντονίστρια της εκστρατείας ενημέρωσε τους συμμετέχοντες για την πρόληψη της παιδικής σεξουαλικής κακοποίησης, ώστε αυτοί με τη σειρά τους να επικοινωνήσουν όλα τα χρήσιμα μηνύματα σε γονείς και παιδιά με σεβασμό στις ιδιαιτερότητες της δικής τους κοινωνίας.\nΌλα τα παιδιά χρειάζονται ενημέρωση και σαφείς οδηγίες ώστε να είναι ασφαλή.\nΟι παρευρισκόμενοι είχαν τη δυνατότητα να προμηθευτούν: το DVD της ιστορίας κινουμένων σχεδίων "To Μυστικό της Νίκης 2" -Η Περιπέτεια του βίκτωρα- καθώς και σχετικά έντυπα.\nΗ Έλενα Ράπτη, Βουλευτής Α΄ Θεσσαλονίκης, μιλώντας στην ενδιαφέρουσα εκδήλωση τόνισε ότι «δεν θα γίνουμε φοβικοί και δεν θα στερήσουμε το παιδί μας από τα χάδια και την αγάπη από το οικείο περιβάλλον.\nΘα βάλουμε έναν κανόνα και θα ζητάμε από το παιδί μας να μας ενημερώνει σε 3 περιπτώσεις και αυτή η ενημέρωση θα είναι ένα καμπανάκι να μας κάνει να καταλάβουμε ότι η συμπεριφορά ενός ανθρώπου από το οικείο περιβάλλον είναι ύποπτη.\nΖητούμε από το παιδί να μας ενημερώνει ότι κάποιος του προσφέρει δώρα τακτικά. Ένα παιδί δεν μπορεί να καταλάβει πότε ένα δώρο αποτελεί προσφορά αγάπης ή αποτελεί δωροδοκία και ότι ο δράστης στη συνέχεια θα ζητήσει αντάλλαγμα. Καλό είναι κι εμείς να μην μάθουμε τα παιδιά ότι τα δώρα έχουν χαρακτήρα ανταλλαγής.\nΗ δεύτερη περίπτωση είναι όταν κάποιος του ζητάει να κρατήσει μυστικό. Θέλουμε το παιδί μας να μας ενημερώνει με ποιόν έχει μυστικό. Δεν ρωτάμε σε πρώτο στάδιο ποιό είναι το μυστικό αλλά ρωτάμε με ποιόν έχει μυστικό. Αν το παιδί μας, για παράδειγμα είναι 7 χρονών και έχει μυστικό με έναν συνομήλικό του, το μυστικό μπορεί να είναι αθώο. Αν όμως ένα 7χρονο παιδί έχει μυστικό με ένα 16χρονο αγόρι ή με έναν ενήλικα, τότε πρέπει να μάθουμε ποιό είναι αυτό το μυστικό.\nΚαι τρίτον, όταν κάποιος προσπαθεί να απομακρύνει το παιδί, να το απομονώσει, μόνος μαζί του σε κάποιο χώρο ή δωμάτιο. Δεν πρέπει το παιδί να απομονώνεται ούτε σε κάποιος χώρο του σχολείου, ούτε στα αποδυτήρια ενός γυμναστηρίου. Κι αν αυτό συμβεί, να απομακρυνθεί και να ενημερώσει άμεσα τη μαμά.\nΟ άνθρωπος – σκιά\nΣτόχος του είναι η σεξουαλική παραβίαση του παιδιού με διάφορους τρόπους. Συνήθως είναι γνωστό πρόσωπο στο οικείο περιβάλλον αλλά υπάρχουν και οι περιπτώσεις αγνώστων ατόμων.\nΤα παιδιά από την Γ’ Δημοτικού χρησιμοποιούν το διαδίκτυο και συγκεκριμένα το fb και κάνουν εύκολα αιτήματα φιλίας δεκτά από άτομα που δεν γνωρίζουν. «Ετσι κάνει και η μαμά, λένε ή είναι φίλος φίλου ή είναι μόδα να έχουμε πολλούς φίλους.»\nΚαλό είναι τα παιδιά, από τη στιγμή που με τη συγκατάθεση των γονέων έχουν fb, να μάθουν να προστατεύονται.\nΤο πρώτο είναι τα παιδιά δεν πρέπει να δέχονται αιτήματα φιλίας από πρόσωπα που δεν γνωρίζουν. Δεν πρέπει να ανεβάζουν τα προσωπικά τους δεδομένα όπως διεύθυνση σπιτιού, προσωπικές φωτογραφίες κ.α και τρίτο δεν πρέπει να λένε που βρίσκονται κάνοντας check in συνεχώς στο φροντιστήριο, στο γυμναστήριο κ.α. Έτσι μπορεί ο δράστης πολύ εύκολα να τα εντοπίσει», ανέφερε μεταξύ άλλων η κα Ράπτη επισημαίνοντας ότι «στην Ελλάδα τα περιστατικά που φτάνουν στην Αστυνομία είναι πολύ λίγα μπροστά στα παιδιά που βιώνουν αυτόν τον εφιάλτη».


| Αφιερώματα, Κοινωνία & Πολιτική, Φωτογραφία\nΟ τρόμος, η εξαθλίωση, ο ψυχικός και σωματικός πόνος των βασανισμένων του ολοκαυτώματος, διακρίνονται φρικτά μέσα από τον φακό σε αυτές τις επαναχρωματισμένες φωτογραφίες.\nΟ Tom Marshall, είναι ένας Βρετανός αποκαταστάτης και επιδιορθωτής έργων. Χρωματίζει και αποκαθιστά έργα και εικόνες. Συνεργάζεται με μεγάλα μουσεία, αρχεία και εκδότες.\nΣτην μνήμη του ολοκαυτώματος, ο Marshall, πήρε την απόφαση να αποδώσει φόρο τιμής στους ανθρώπους που υπέφεραν με τον δικό του τρόπο. Επαναχρωμάτισε δέκα φωτογραφίες από τους πρώτους σκληρούς μήνες του 1945 στο στρατόπεδο συγκέντρωσης του Άουσβιτς, δίνοντάς μας, με ακόμη περισσότερη λεπτομέρεια, τον ωμό εξευτελισμό και τις κακουχίες που πέρασαν οι έγκλειστοι.\nΜε σκοπό να αναδείξει τα απάνθρωπα όρια στα οποία μπορεί να φτάσει ο κόσμος και, παράλληλα, με μία διδακτική διάθεση προς την νέα γενιά, ο αποκαταστάτης των φωτογραφιών υπόμεινε την στενάχωρη και ανατριχιαστική διαδικασία της επαναφοράς αυτών των εικόνων.\nΟ ίδιος λέει «Αυτό ήταν το πιο σκληρό έργο αποκατάστασης φωτογραφιών που έχω εργαστεί ποτέ. Συνήθως ο χρωματισμός των φωτογραφιών μου αρέσει, καθώς η διαδικασία φέρνει στη ζωή αυτά που απεικονίζονται σταδιακά, κάτι που είναι μια ικανοποιητική εμπειρία. Ωστόσο, αυτό το έργο μου προκαλούσε αναστάτωση, καθώς οι χρωματισμένες φωτογραφίες είναι τόσο σοκαριστικές» .\nΗ φωτογραφίες που επιμελήθηκε:\nΓυναίκα στο Μπέργκεν-Μπέλσεν\nΑνάμεσα στα θύματα στο Μπέργκεν-Μπέλσεν ήταν αυτή η νεαρή γυναίκα. Το πρόσωπό της εξακολουθεί να φέρει τα σημάδια των τρομερών ξυλοδαρμών από φρουρούς των SS.\nΑυτή η φωτογραφία δείχνει, σχεδόν νεκρούς από πείνα, άντρες να ποζάρουν σε στρατόπεδο συγκέντρωσης στο Ebensee της Αυστρίας\nΤο Ebensee ήταν ένα υπο-στρατόπεδο του κύριου στρατοπέδου «Μαουτχάουζεν» κοντά στην πόλη με το ίδιο όνομα. Το στρατόπεδο χρησιμοποιήθηκε φημισμένα για «επιστημονικά» πειράματα. Απελευθερώθηκε από το 80ο τμήμα του στρατού των ΗΠΑ.\nEbensee – Αυστρία\nΈνας σκελετωμένος, υποσιτισμένος άνδρας\nΈνας από τους πολλούς κρατουμένους του στρατοπέδου συγκέντρωσης Ebensee στην Αυστρία. Η φωτογραφία αποδεικνύει την εξαθλίωση που έζησαν οι άνθρωποι εκεί. Μία κλωστή φαίνεται να τους κρατάει ζωντανούς.\nΆνδρες στο Λάγκερ Νορντχάουζεν\nΔυο εξουθενωμένοι άνδρες, κοιτούν τον φακό μετά την απελευθέρωσή τους από το Λάγκερ Νορντχάουζεν, ένα στρατόπεδο συγκέντρωσης της Γκεστάπο. Το στρατόπεδο είχε από 3.000 έως 4.000 τρόφιμους. Όλοι κακοποιήθηκαν, χτυπήθηκαν και ήταν τρομερά υποσιτισμένοι, σε σημείο θανάτου.\nΤο κάψιμο του Μπέργκεν-Μπέλσεν\nΟ παππούς του Marshall, Charles Martin King Parsons, έβγαλε αυτές τις φωτογραφίες. Ως ιερέας στον Βρετανικό Στρατό, μπήκε στο στρατόπεδο φυλακών Μπέργκεν-Μπέλσεν τον Απρίλιο του 1945. Το στρατόπεδο ήταν γεμάτο τύφο, και όταν οι μεγάλες ξύλινες καλύβες άδειασαν από τους επιζώντες κρατουμένους, τις έκαψαν τον Μάιο του 1945.\nΜπέργκεν-Μπέλσεν, Μάιος 1945\nΠαιδιά στο Άουσβιτς, σε μια φωτογραφία από τη σοβιετική ταινία για την απελευθέρωση του Άουσβιτς, Ιανουάριος 1945\nΚατά τη διάρκεια των ετών λειτουργίας του καταυλισμού, πολλά παιδιά στο Άουσβιτς υποβλήθηκαν σε ιατρικά πειράματα από τον ναζί ιατρό Γιόζεφ Μένγκελε.\nΆουσβιτς, Ιανουάριος 1945\nΈνα 18χρονο κορίτσι από την Ρωσία κατά την απελευθέρωση του στρατοπέδου συγκέντρωσης Νταχάου το 1945\nΤο Νταχάου ήταν το πρώτο γερμανικό στρατόπεδο συγκέντρωσης, το οποίο άνοιξε το 1933. Περισσότεροι από 200.000 άνθρωποι συνελήφθησαν μεταξύ 1933 και 1945, ενώ 31.591 θάνατοι δηλώθηκαν, οι περισσότεροι από ασθένειες, υποσιτισμό και αυτοκτονία. Σε αντίθεση με το Άουσβιτς, το Νταχάου δεν ήταν ρητά στρατόπεδο εξόντωσης, αλλά οι συνθήκες ήταν τόσο τρομερές που εκατοντάδες άνθρωποι πέθαναν βδομάδα με τη βδομάδα.\nΟ μικρός Istvan Reiner χαμογελάει\nΟ Istav Reiner γεννήθηκε στην Ουγγαρία το 1940. Ήταν 3-4 χρονών όταν απελάθηκε στα στρατόπεδο θανάτου του Άουσβιτς. Η φωτογραφία τραβήχτηκε στο γκέτο λίγο, πριν μεταφερθεί στο στρατόπεδο. Δολοφονήθηκε σε θάλαμο αερίων λίγες μέρες αργότερα.\nΔύσκολα βρίσκεις ελπίδα στη θέαση αυτών των φωτογραφιών. Ο Marshall, όμως, ήθελε να συμπεριλάβει αυτή την εικόνα, καθώς υπήρξαν επιζώντες από την φρίκη του Ολοκαυτώματος, πολλοί από τους οποίους είναι ακόμα ζωντανοί σήμερα. Παρακάτω απεικονίζεται ένας νεαρός Εβραίος πρόσφυγας, ο οποίος διασώθηκε από ένα στρατόπεδο συγκέντρωσης και αναπαύεται σε ένα νοσοκομειακό κρεβάτι στο Μάλμο της νότιας Σουηδίας, το 1945.\nΒρείτε τον Tom Marshall στα παρακάτω: photogra-fix.com | Facebook | Instagram | twitter.com


KENTEC Syncro IO\nΠλακέτα 16 εισόδων/ εξόδων\nΓια να προσθέσουμε περισσότερες εισόδους / εξόδους από αυτές που ήδη διατίθενται από τον πίνακα Syncro (έως 16 Ι/Ο) χρησιμοποιούμε το moduleSyncroiO.\nΗ πλακέτα 16 καναλιών μπορεί να συνδυαστεί με πλακέτες 8 εξόδων σειρήνας, πλακέτες 6 εξόδων σειρήνας, ή πλακέτες 4 εισόδων σύνδεσης συμβατικών ανιχνευτών, καθιστώντας το σύστημα ευέλικτο ικανοποιώντας κάθε απαίτηση. Συνδέονται στο bus RS485.\nΜε την χρήση της σύνδεσης RS485δύο καλωδίων, οι πλακέτες αυτές μπορούν να εγκατασταθούν τοπικά στον πίνακα ή απομακρυσμένα σε απόσταση έως και 1200 μέτρων, με την χρήση του κατάλληλου καλωδίου.\nΗ ευελιξία αυτών των πλακετών έγκειται στο οτι κάθε κανάλι μπορεί να προγραμματιστεί σαν είσοδος ή και έξοδος.\nΚάθε κανάλι επίσης μπορεί να προγραμματιστεί ώστε να παράγει διαφορετικά αποτελέσματα σε διαφορετικές εντολές ή να ανταποκρίνεται με διαφορετικού τύπου εξόδους.\nΌλα τα κανάλια μπορούν να συμβάλλουν ή να ανταποκρίνονται σε ευρεία γκάμα λογικών πράξεων.\nΤυπική εφαρμογή των πλακετών Ι/Ο είναι σε μιμικούς πίνακες με LEDή γιά την εμφάνιση καταστάσεων ενεργοποίησης εισόδων σε εργοστάσια.\nΟ πίνακας Syncroπεριλαμβάνει θέσεις για μία πλακέτα σειρήνων, πλακέτα ρελέ, πλακέτα σύνδεσης συμβατικών ανιχνευτών ή πλακέτα Ι/Ο οι οποίες εύκολα μπορούν να συνδεθούν με την πλακέτα του κέντρου χρησιμοποιώντας 4 μικρά καλώδια σύνδεσης στην τροφοδοσία και στην κλέμα επικοινωνίας (comms).\nΘα πρέπει να λαμβάνεται σοβαρά υπ’ όψιν η δυνατότητα τροφοδοσίας τους από το κέντρο.


Στα «κυανόλευκα» ο Πάρης Μάγγος | RethNea.gr\nΣτα «κυανόλευκα» ο Πάρης Μάγγος\nΘωρακίζει ακόμα περισσότερο την επιθετική του γραμμή ο Ρεθυμνιακός. Οι «κυανόλευκοι» ανακοίνωσαν την απόκτηση του 22χρονου επιθετικού Πάρη Μάγγου, καθώς τους έπεισε με τις ικανότητές του και μάλιστα στο φιλικό με την Δόξα Πλατανέ πέτυχε 2 γκολ.\nΟ Γιώργος Μαθιουδάκης πέρασε από το «μικροσκόπιό» του τον Πάρη Μάγγο για ένα 10ήμερο, μένοντας ευχαριστημένος και δίνοντας… το πράσινο φως για την απόκτησή του. Με παραστάσεις από την Γ’ Εθνική (Εορδαϊκός, Εθνικός Φιλιππιάδας, Μακεδονικός Φούφας, Κοζάνη FC, ΑΕΚ Τρίπολης και Ερμής Αμύνταιου), παρά το νεαρό της ηλικίας του, οι άνθρωποι του Ρεθυμνιακού πιστεύουν πως θα τους δώσει αρκετές λύσεις στην γραμμή κρούσης.\nΟ Μακεδόνας επιθετικός έδειξε πτυχές του ταλέντου του στο φιλικό με τη Δόξα Πλατανέ, καθώς δημιούργησε πολλά προβλήματα στην αντίπαλη άμυνα, μοίρασε μία ασίστ και βρήκε δύο φορές δίχτυα, σε μία αν μη τι άλλο γεμάτη εμφάνιση.\nΗ ανακοίνωση του Ρεθυμνιακού αναφέρει: «Το Δ.Σ. του ΡΕΘΥΜΝΙΑΚΟΥ Α.Ο. ανακοινώνει την έναρξη συνεργασίας του με τον ταλαντούχο επιθετικό ΜΑΓΓΟ ΠΑΡΑΣΚΕΥΑ. Ο γεννημένος στις 2 Φεβρουαρίου 1999 φορ παρά το νεαρό της ηλικίας του έχει ήδη αρκετές και πολύτιμες εμπειρίες από το πρωτάθλημα της Γ’ Εθνικής, καθώς έχει φορέσει την φανέλα των Εορδαϊκού, Εθνικού Φλιππιάδας, Μακεδονικού Φούφας, ΑΕΚ Τρίπολης, Κοζάνης FC και Ερμή Αμύνταιου. Έχει κατακτήσει το Super cup Κοζάνης το 2020 με την τοπική FC, ενώ έχει προσφέρει τις υπηρεσίες του και στις ΑΕ Κοζάνης (Α’ ΕΠΣ Κοζάνης), ΦΑΣ Νάουσα (Α’ ΕΠΣ Ημαθίας) και Αναγέννηση Περιβολίου Κέρκυρας (Α’ ΕΠΣ Κέρκυρας). Καλωσορίζουμε τον Πάρη στην οικογένεια του Ρεθυμνιακού και του ευχόμαστε καλή αγωνιστική χρονιά με υγεία και πολλές ομαδικές και προσωπικές επιτυχίες, όντας πεπεισμένοι ότι θα μας βοηθήσει σημαντικά στην επίτευξη των στόχων μας».\nΠάρης Μάγγος : «Νιώθω ήδη ότι είμαι σε μια οικογένεια που αξίζει να πρωταγωνιστεί»\nΣτις πρώτες του δηλώσεις σαν παίκτης του Ρεθυμνιακού, ο νεαρός επιθετικός επεσήμανε: «Ήρθα σε μια σωστά οργανωμένη ομάδα. Από την πρώτη στιγμή οι άνθρωποι του Ρεθυμνιακού και οι συμπαίκτες μου δημιούργησαν ένα ζεστό και φιλόξενο κλίμα υποδοχής. Ένιωσα από τις πρώτες ημέρες που βρίσκομαι στο Ρέθυμνο ότι ανήκω σε μια οικογένεια. Τόσο οι άνθρωποι της διοίκησης όσο και το τεχνικό επιτελείο σου δίνουν το κίνητρο να καταβάλεις κάθε προσπάθεια για να πετύχεις του στόχους που έχουν τεθεί. Η ιστορία του Ρεθυμνιακού δεν του επιτρέπει κάτι λιγότερο από το να πρωταγωνιστεί. Η θέση που πιστεύω ότι του αξίζει είναι στις Εθνικές κατηγορίες και σε όποια και αν αγωνιστεί, ακόμη και αν αυτή είναι στα τοπικά πρωταθλήματα, εμείς μέσα από την δουλεία που πραγματοποιούμε στο βασικό στάδιο προετοιμασίας αλλά και της προσπάθειας στους αγώνες, θα δώσουμε τον καλύτερο εαυτό μας ώστε ο Ρεθυμνιακός να πετύχει τους στόχους του».


Ηρθε μόνιμα στην Κρήτη και μαγειρεύει όπως οι Μινωίτες – Αυτή είναι η ιστορία της (εικόνες) – HANIA.news\nΣτη νότια Κρήτη η ζέστη και η έντονη υγρασία στο τέλος του καλοκαιριού είναι ιδανικές συνθήκες για κολύμπι ή ηλιοθεραπεία στην παραλία, αλλά για κάποιον που μαγειρεύει υπαίθρια, κάτω απ’ τον καυτό ήλιο, η ατμόσφαιρα που δημιουργούν είναι ανυπόφορη.\nΟ ΕΡΧΟΜΟΣ ΣΤΗΝ ΚΡΗΤΗ\nΤον Σεπτέμβριο του 1997 ήρθα στην Κρήτη, στα Χανιά, για να επισκεφτώ μια καλή μου φίλη, την Τζένιφερ Μούντι, η οποία στην πορεία έγινε μέντορας και συνεργάτης μου στην Αρχαιολογία. Ήμουν 20 χρονών και με ενδιέφερε να καταγράψω διαφορετικών τύπων κατασκευαστικές τεχνικές. Σπούδαζα στο Penland School of Crafts στη Βόρεια Καρολίνα και τον χειμώνα έκανα ταξίδια στο Μεξικό. Εκείνη την εποχή στην πολιτεία Τσιάπας γινόταν επανάσταση και η κατάσταση όλο και πιο επικίνδυνη όσο κλιμακωνόταν ο πόλεμος, έτσι αποφάσισα να μην επιστρέψω στο Μεξικό αλλά να επισκεφτώ τη φίλη μου την Τζένιφερ στην Κρήτη.\nΈχοντας δουλέψει για 10 σεζόν στα Χανιά και στο Ρέθυμνο, στη δυτική Κρήτη, και στην πεδιάδα της Μεσαράς, νότια του νησιού, είχα την ευκαιρία να κάνω πρακτική στην Πετρογραφία σε ένα μη κερδοσκοπικό ίδρυμα κοντά στην Ιεράπετρα.\nΜετά την πρακτική δούλεψα στον Μινωικό και Ελληνιστικό Αρχαιολογικό Χώρο στον Μόχλο, στη νοτιοανατολική ακτή της Κρήτης. Τα κεραμικά αγγεία της ύστερης εποχής του χαλκού της περιοχής έγιναν το βασικό θέμα των μεταπτυχιακών σπουδών μου στη μινωική μαγειρική.\nΗ Τζέρολιν Ελίζαμπεθ Μόρισον, εικαστικός και αρχαιολόγος με μάστερ στην Ανθρωπολογία και PhD στην Αρχαία Ιστορία και στην Αρχαιολογία, μένει μόνιμα στην Κρήτη από επιλογή. Φωτογραφία: Πάρις Ταβιτιαν/LIFO\nΤόνοι λαχανικών υψηλής ποιότητας καλλιεργούνται εδώ και μεταφέρονται με πλοία προς τα βόρεια, στην υπόλοιπη Ελλάδα και παντού στην Ευρώπη. Η Ιεράπετρα είναι ένα βολικό μέρος για να ζεις, με ενδιαφέροντες ανθρώπους και όμορφα τοπία. Πάντα πίστευα ότι θα ζούσα στη δυτική Κρήτη, αλλά να ‘μαι στην Ιεράπετρα! Ποτέ δεν μπορείς να προβλέψεις το μέλλον σου. Η σχέση μου με το φαγητό είναι πρωταρχικής σημασίας. Το αγαπώ! Μου αρέσει να ψωνίζω τα υλικά, να το προετοιμάζω, να το μαγειρεύω και να το τρώω! Πέρα από τις απολαύσεις που μπορεί να προσφέρει, το φαγητό αποτελεί έναν τρόπο να συνδεθείς με τους ανθρώπους και να μάθεις για διαφορετικές κουλτούρες και μέρη.\nΤο αρχαίο φαγητό της Ελλάδας με γοητεύει επειδή μέσω αυτού μαθαίνω περισσότερα για την καθημερινή ζωή των ανθρώπων τότε. Στις αρχαιολογικές μελέτες δίνονται απαντήσεις σε απορίες γύρω από μεγάλα θέματα, όπως το εμπόριο, ο πόλεμος και η θρησκεία, αλλά οι ιστορίες της καθημερινής ζωής συνήθως παραμελούνται, επειδή θεωρούνται ασήμαντες.\nΑυτό, επιτέλους, αλλάζει! Όλο και πιο πολλοί μελετητές και απλοί άνθρωποι ενδιαφέρονται για το πώς ζούσαν οι Αρχαίοι και αυτό είναι πολύ συναρπαστικό.\nΤΑ ΜΙΝΩΙΚΑ ΜΑΓΕΙΡΙΚΑ ΣΚΕΥΗ ΚΑΙ Η ΚΑΤΑΣΚΕΥΗ ΤΟΥΣ\nΧρόνος, εξάσκηση, φαντασία και αφοσίωση είναι όσα απαιτούνται για να φτιάξεις το τέλειο μαγειρικό σκεύος. Φωτογραφία: Πάρις Ταβιτιαν/LIFO\nΣτο Μουσείο της Σητείας εκτίθενται τρίποδα μαγειρικά σκεύη και δοχεία της μινωικής εποχής, κεραμικές ψησταριές με κόκαλα από γουρούνι και πιάτα με κελύφη από πεταλίδες από μινωικές τοποθεσίες που έχουν ανασκαφεί σε περιοχές όπως ο Μόχλος, το Παλαίκαστρο και ο Παπαδιόκαμπος. Μινωικά μαγειρικά σκεύη εκτίθενται επίσης στα αρχαιολογικά μουσεία του Ηρακλείου, των Χανίων και του Ρεθύμνου. Ξεκίνησα να χρησιμοποιώ κεραμικό πηλό όταν ήμουν προπτυχιακή φοιτήτρια στο Τέξας. Ήταν ο πιο φτηνός και ο πιο ανθεκτικός απ’ όλους τους πηλούς που είχα δουλέψει. Τον λάτρευα. Κάθε εξάμηνο αναμειγνύαμε τους πηλούς μας και δημιουργούσαμε μια μάζα η οποία είχε ενσωματωμένα διαφορετικά είδη πηλού και όταν ψηνόταν αποκτούσε ένα βαθύ κόκκινο χρώμα.\nΤο πάχος των τοιχωμάτων, ο τρόπος που είναι κολλημένα τα χερούλια και τα πόδια, καθώς επίσης και το πλάτος του στομίου και το σχήμα του χείλους, ειδικά σε σχέση με το καπάκι, επηρεάζουν την απόδοση του σκεύους όταν μαγειρεύεις σε αυτό. Φωτογραφία: Πάρις Ταβιτιαν/LIFO\nΓια παράδειγμα, όταν σιγοψήνω κουνέλι ή λαγό μού αρέσει να χρησιμοποιώ ένα σκεύος με ελαφρά πλατύτερο στόμιο, έτσι που να μπορώ να γυρίζω το κρέας πιο εύκολα και πιο προσεκτικά, χωρίς να κομματιαστεί. Όταν προετοιμάζω συγκεκριμένου τύπου θαλασσινά, χταπόδι ή σουπιά, και όσπρια, μου αρέσει να χρησιμοποιώ ένα σκεύος που έχει πιο στενό στόμιο, επειδή κρατάει μέσα του πιο πολλή υγρασία. Όταν δουλεύω με ένα μινωικού στυλ κεραμικό μαγειρικό σκεύος υπάρχει διαφορά ανάμεσα στις προσωπικές μου προτιμήσεις και στον τρόπο που ερμηνεύω το παρελθόν ως αρχαιολόγος. Βασίζομαι στις δικές μου μαγειρικές συνήθειες και προτιμήσεις και όχι στις προτιμήσεις των ανθρώπων που έζησαν κατά τη διάρκεια της μινωικής περιόδου. Όσες διαφορετικού τύπου διαδικασίες παραγωγής και χρήσης αυτών των αγγείων και να ανακαλυφθούν με τις μεθόδους της πειραματικής αρχαιολογίας, υπάρχουν περιορισμοί. Οι αρχαιολόγοι δεν μπορούν να τις χρησιμοποιήσουν για να πουν τι άρεσε και τι δεν άρεσε στους Αρχαίους. Αυτό είναι άλλο ένα ερώτημα που θα ‘πρεπε να απαντηθεί κάποια στιγμή.\nΟ τρόπος που οι άνθρωποι στα χωριά και στην ύπαιθρο σχετίζονται με την εποχικότητα του φαγητού συνιστά μεγάλη παράδοση στην Κρήτη. Για παράδειγμα, όλοι έχουν έναν μικρό κήπο, ελιές, αμπέλια ή τουλάχιστον μερικά φυτά σε γλάστρες στο μπαλκόνι για μυρωδικά. Μόλις πέσει η πρώτη βροχή βγαίνουν για να μαζέψουν μανιτάρια.\nΑΝΑΖΗΤΩΝΤΑΣ ΤΟΝ ΙΔΑΝΙΚΟ ΠΗΛΟ\nΤο επόμενο βήμα ήταν να καθαρίσω τους πηλούς, απομακρύνοντας τα ανεπιθύμητα φύλλα, τα κλαράκια και τις πιο μεγάλες πέτρες που θα έκαναν αδύνατη την παρασκευή ενός αγγείου. Τέλος, φτιάχνοντας μικρές κούπες, τσέκαρα αν με τον πηλό μπορούσα να δημιουργήσω ένα σκεύος με το χέρι. Προς έκπληξή μου, παρόλο που οι πηλοί έμοιαζαν, δεν μπορούσαν να χρησιμοποιηθούν όλοι! Μάζεψα μεγάλες ποσότητες από εκείνους που είχαν τη μεγαλύτερη πλαστικότητα, που μπορούσαν δηλαδή να πάρουν κάποιο σχήμα και να έχουν αντοχή. Έπειτα τους καθάρισα και τους αποθήκευσα σε κεραμικούς πίθους (μεγάλα δοχεία) με νερό για αρκετούς μήνες, για να τους ενυδατώσω. Όταν ο πηλός ήταν έτοιμος, έβγαλα όσο χρειαζόμουν και άρχισα να μαθαίνω πώς να φτιάχνω μινωικού στυλ μαγειρικά σκεύη.\nΧρησιμοποίησα έναν τροχό ποδιού παρόμοιο με του αρχαίου αγγειοπλάστη, επειδή η ενέργεια που τον κινεί είναι η ανθρώπινη δύναμη και όχι το ηλεκτρικό ρεύμα. Αυτή ήταν μια σημαντική λεπτομέρεια, επειδή όση ώρα ο/η αγγειοπλάστης έφτιαχνε ένα βάζο σκεφτόταν τον τύπο του πηλού, τη μορφή του σκεύους που κατασκεύαζε και την ταχύτητα του τροχού.\nΟλόκληρη η διαδικασία, από το να βρω πηλό παρόμοιο με αυτόν που οι Μινωίτες αγγειοπλάστες χρησιμοποιούσαν στον Μόχλο μέχρι να φτιάξω ένα σκεύος μέσα στο οποίο να μπορώ να μαγειρεύω, μου πήρε σχεδόν έναν χρόνο. Φωτογραφία: Πάρις Ταβιτιαν/LIFO\nΧρησιμοποιώ τα μινωικού στυλ κεραμικά σκεύη που έχω φτιάξει για να μαγειρέψω φαγητό πάνω σε φωτιά στο ύπαιθρο. Φωτογραφία: Πάρις Ταβιτιαν/LIFO\nΜAΓΕΙΡΕΥΟΝΤΑΣ ΣΤΑ ΣΚΕΥΗ ΚΑΙ ΤΑ ΣΕΜΙΝΑΡΙΑ ΜΙΝΩΙΚΗΣ ΓΕΥΣΗΣ\nΧρησιμοποιώ τα μινωικού στυλ κεραμικά σκεύη που έχω φτιάξει για να μαγειρέψω φαγητό πάνω σε φωτιά στο ύπαιθρο. Το μαγείρεμα μέσα στα τρίποδα μαγειρικά σκεύη με μεγάλη κοιλιά είναι μια αργή διαδικασία και μπορεί να χρειαστεί 3-5 ώρες μέχρι να ετοιμαστεί ένα πιάτο. Αυτού του είδους το μαγείρεμα χρειάζεται συγκέντρωση και πειθαρχία και το μόνο πράγμα που δεν πρέπει να κάνεις είναι να βιαστείς.\nΌλα πρέπει να γίνονται τη σωστή στιγμή, ο έλεγχος για τα επιπλέον υλικά που πρέπει να προστεθούν, το άνοιγμα του σκεύους – το κάνεις μόνο εάν είναι ανάγκη. Κάθε φορά που σηκώνεις το καπάκι, το σκεύος χάνει την εσωτερική του θερμότητα και το φαγητό σταματάει να ψήνεται. Αυτό μπορεί να είναι εκνευριστικό, επειδή αν μαγειρεύεις έξω και φυσάει, έχει υγρασία ή κρύο, απαιτείται πιο πολύς χρόνος, περισσότερη καύσιμη ύλη και προσπάθεια για να πετύχεις τη θερμοκρασία που χρειάζεται μέσα και έξω από το σκεύος για να μαγειρευτεί το φαγητό.\nΟι αρχαιολόγοι δεν έχουν βρει γραπτές συνταγές στην Κρήτη. Ίσως κάποτε να βρούμε, αλλά προς το παρόν δεν υπάρχουν. Φωτογραφία: Πάρις Ταβιτιαν/LIFO\nΓια να καταλάβεις τις «μινωικές γεύσεις» πρέπει να δεις πώς είναι να μαγειρεύεις σε αυτά τα συγκεκριμένα σκεύη αυτή την περιορισμένη λίστα φαγητών. Έτσι θα καταλάβεις καλύτερα πώς θα μπορούσε να φτιάχνεται το φαγητό στην Κρήτη της μινωικής περίοδου. Δρα ως γέφυρα που συνδέει το παρελθόν με το παρόν. Όσο για την αυθεντικότητα, στις ανασκαφές του Παπαδιόκαμπου έχουμε βρει καφέ φακές μέσα σε ένα τρίποδο μαγειρικό σκεύος και κελύφη πεταλίδας μέσα σε δοχείο μαγειρέματος και σε ένα ρηχό σκεύος μαγειρικής.\nΟι γεύσεις και τα αρώματα είναι κάτι προσωπικό που σχετίζεται και με την κουλτούρα του καθενός, τον πολιτισμό του, και υποθέτω ότι ο τρόπος που το κάνω εγώ, χρησιμοποιώντας τη «λίστα του μινωικού μπακάλικου», είναι διαφορετικός από εκείνον ενός Μινωίτη. Φωτογραφία: Πάρις Ταβιτιαν/LIFO\nΕίναι επίσης σημαντικό να τονίσω ότι δεν υπάρχει άμεση απόδειξη πως είχαν προτίμηση στα γλυκά, στα ξινά ή στα αλμυρά φαγητά. Αυτοί είναι οι περιορισμοί όταν εξερευνάς έναν προϊστορικό πολιτισμό χωρίς γραπτές συνταγές. Δεν με πειράζει και πολύ, γιατί ο σκοπός του προγράμματος δεν είναι απλώς να αναπαραγάγει το μινωικό φαγητό. Είμαι εντυπωσιασμένη από την ποικιλία της νεοανακτορικής διατροφής σε όλο το νησί και τον τρόπο που αποδεικνύει την ανθρώπινη δραστηριότητα σε σχέση με την κατανάλωση φαγητού. Για παράδειγμα, το είδος των υπολειμμάτων φαγητού που έχουν διασωθεί στο νησί δείχνει ότι οι άνθρωποι καλλιεργούσαν και εξέτρεφαν ζώα, κυνηγούσαν και έπιαναν ζώα με παγίδες, ψάρευαν στα ρηχά και στα βαθιά νερά και αναζητούσαν την τροφή τους στο περιβάλλον.\nΑΡΧΑΙΑ ΚΑΙ ΣΥΓΧΡΟΝΗ ΜΑΓΕΙΡΙΚΗ: ΜΙΑ ΣΥΝΕΧΕΙΑ\nΥπάρχουν πολλές διαφορές ανάμεσα στη διατροφή των αρχαίων Μινωιτών και σε αυτό που θεωρείται σύγχρονη παραδοσιακή διατροφή. Η πιο προφανής είναι ότι τη μινωική περίοδο δεν υπήρχαν υλικά όπως η μελιτζάνα, η ντομάτα, το κολοκύθι, η πατάτα, το αγγούρι και η πιπεριά. Αυτά εισήχθησαν πρόσφατα στην Ελλάδα. Το φαγητό και η μαγειρική στην Ελλάδα περνάει μια φάση που με ενοχλεί πολύ. Φαίνεται ξακάθαρα η αλλαγή στις συνήθειες των Ελλήνων: τρώνε πολύ junk food και έτοιμο φαγητό. Οι Γίνονται υπέρβαροι και τα προβλήματα υγείας που εμφανίζουν παίρνουν διαστάσεις επιδημίας.\nΤα ρηχά ταψιά και τα πιάτα (πήλινα σκεύη σαν πιάτα που χρησιμοποιούνταν για μαγείρεμα) είναι ανοιχτά σκεύη και χρησιμεύουν για σοτάρισμα ή ψήσιμο ευαίσθητων φαγητών, όπως το ψάρι και το ορτύκι, και κομματιών κρέατος σαν την πανσέτα, τα σαλιγκάρια, τα μανιτάρια ή το ψωμί (πίτα). Φωτογραφία: Πάρις Ταβιτιαν/LIFO\nΗ εμπειρία μου δείχνει ότι οι πιο πολλοί άνθρωποι δεν γνωρίζουν τη διατροφική αξία των υλικών ή δεν καταλαβαίνουν πώς συνδέονται η υγεία και η διατροφή. Πιστεύουν ότι επειδή δεν τρώνε από τα McDonald’s θα είναι μια χαρά, αλλά αυτό είναι λάθος. Στα 20 χρόνια που είμαι στην Ελλάδα έχω παρατηρήσει δραματικές αλλαγές στην εμφάνιση των ανθρώπων και φοβάμαι γι’ αυτούς. Από την άλλη, ο τρόπος που οι άνθρωποι στα χωριά και στην ύπαιθρο σχετίζονται με την εποχικότητα του φαγητού συνιστά μεγάλη παράδοση στην Κρήτη. Για παράδειγμα, όλοι έχουν έναν μικρό κήπο, ελιές, αμπέλια ή τουλάχιστον μερικά φυτά σε γλάστρες στο μπαλκόνι για μυρωδικά. Μόλις πέσει η πρώτη βροχή βγαίνουν για να μαζέψουν μανιτάρια.\nΤα πιάτα που μαγείρεψα σήμερα είναι ένας συνδυασμός φαγητών και υλικών που υπήρχαν κατά τη διάρκεια της ύστερης μινωικής περιόδου και παλιών παραδοσιακών συνταγών της Κρήτης. Φωτογραφία: Πάρις Ταβιτιαν/LIFO\nΕΤΣΙ ΜΑΓΕΙΡΕΥΑΝ ΣΤΗΝ ΑΡΧΑΙΑ ΚΡΗΤΗ


Γκρανόλα… από τη Biona - Diatrofi.gr | Υγιεινή Διατροφή, Ευεξία και Υγεία\nΓκρανόλα… από τη Biona\nΤο Γκρανόλα (Granola), αν και σχετικά πρόσφατο στην ορολογία του πρωινού, έχει αποκτήσει ήδη πολλούς φίλους! Το Γκρανόλα αποτελεί συνήθως ένα μείγμα από δημητριακά, καστανή ζάχαρη ή μέλι και ξηρούς καρπούς, το οποίο ψήνεται μέχρι να γίνει τραγανό και να πάρει ένα χρυσοκάστανο χρώμα. Κατά τη διάρκεια της διαδικασίας ψησίματος, το μείγμα αναδεύεται για να διατηρηθεί μια χαλαρή συνοχή δημητριακών πρωινού. Πολλές φορές προστίθενται αποξηραμένα φρούτα, όπως σταφίδες και γλυκίσματα, όπως σοκολάτα. Επίσης μπορεί να αρωματιστεί με μπαχαρικά, όπως η κανέλα και το μοσχοκάρυδο.\nΤο Γκρανόλα τρώγεται συχνά σε συνδυασμό με γάλα ή γιαούρτι, μέλι, φρέσκα φρούτα, όπως μπανάνες, φράουλες ή μούρα, γάλα ή άλλες μορφές δημητριακών. Χρησιμεύει επίσης ως επικάλυψη σε διάφορα αρτοσκευάσματα, επιδόρπια ή παγωτά.\nΕκτός από πρωινό, χρησιμοποιείται και ως σνακ, ιδιαίτερα από άτομα που γυμνάζονται και χρειάζονται μια αύξηση ενέργειας. Είναι ιδανικό για άτομα που κάνουν πεζοπορία, κάμπινγκ ή υπαίθριες δραστηριότητες, επειδή είναι θρεπτικό, ελαφρύ και πρακτικό στη μεταφορά και είναι εύκολο να αποθηκευτεί.\nΤο Γκρανόλα μπορεί να γίνει η θρεπτική και νόστιμη καθημερινή συνήθεια για όλη την οικογένεια! Αρκεί όμως, να ξέρουμε τι περιέχει! Γι’ αυτό το λόγο, υπάρχει το Γκρανόλα της Biona! Δοκιμάστε τις υπέροχες γεύσεις!\nΓκρανόλα Βρώμης Χωρίς Ζάχαρη\nΒιολογική, τραγανή και γευστική γκρανόλα βρώμης ολικής άλεσης χωρίς προσθήκη ζάχαρης με υψηλή περιεκτικότητα σε φυτικές ίνες.\nΓκρανόλα με Σοκολάτα & Καρύδα\nΒιολογικές νιφάδες ολικής άλεσης από βρώμη, σιτάρι και κρίσπις ρυζιού με σοκολάτα και καρύδα βιολογικής γεωργίας ενωμένα σε τραγανές μπουκιές για αργή απελευθέρωση ενέργειας.\nΓκρανόλα με Μέλι & Φουντούκια\nΒιολογική γκρανόλα με τραγανές μπουκιές βρώμης ολικής άλεσης, μέλι και φουντούκια, χωρίς προσθήκη ζάχαρης. Ο γκουρμέ τρόπος για να ξεκινήσει η ημέρα!\nΓκρανόλα με Άγρια Μούρα\nΒιολογική γκρανόλα με νιφάδες βρώμης ολικής άλεσης και κρίσπις ρυζιού αναμεμειγμένες με ένα φρουτένιο μείγμα μούρων (σμέουρα, μύρτιλα, φράουλες, βατόμουρα).


Τηλέφωνο Παραγγελίας: 2310264140\nΚαλωσήρθατε στο patcute.gr ! Είμαστε ένα ελληνικό διαδικτυακό κατάστημα ρούχων και χειροποίητων κοσμημάτων. Η ιδέα ξεκίνησε πριν από περίπου δύο χρόνια όταν μία “καλλιτεχνικά” ανήσυχη μαμά δεν ένιωθε ικανοποιημένη από τα ρούχα και τα αξεσουάρ που έβρισκε στην αγορά και αποφάσισε να φτιάξει τα δικά της μοναδικά και χειροποίητα κοσμήματα ή να προσθέσει στα ρούχα της χαριτωμένες πινελιές. Λίγο αργότερα η “επιχειρηματικά” ανήσυχη κόρη της σκέφτηκε ότι τα κομμάτια που χαρίζουν η φαντασία και η δημιουργικότητα της μητέρας της θα ταίριαζαν υπέροχα στην γκαρνταρόμπα κάθε κοπέλας που αγαπά την ιδιαιτερότητα , τη κομψότητα και τη διακριτική πολυτέλεια. Κάπως έτσι γεννήθηκε το patcute.gr !\nTα ρούχα μας είναι σχεδιασμένα ή επιλεγμένα με βάση την ιδιαιτερότητα του σχεδίου , την τελειότητα της εφαρμογής και την άριστη ποιότητα των υφασμάτων. Στόχος μας είναι να στηρίζουμε νέους Έλληνες σχεδιαστές και ελληνικές επιχειρήσεις . Τα ρούχα μας υπακούν στις τελευταίες τάσεις της διεθνούς μόδας και τα χαρακτηρίζει η διαχρονική κομψότητα. Τα κοσμήματα μας είναι φτιαγμένα σχεδόν όλα στο χέρι .Χρησιμοποιούμε μόνο τις πιο ποιοτικές πρώτες ύλες και κατασκευάζουμε τα πιο πρωτότυπα και καλόγουστα σχέδια. Προσφέρουμε μια μεγάλη ποικιλία ώστε να ικανοποιήσουμε και τους πιο απαιτητικούς.\nΌλα αυτά από την άνεση του σπιτιού σας ! Γλιτώνετε χρόνο και χρήμα καθώς αποφεύγετε άσκοπες μετακινήσεις και την ταλαιπωρία από την ανεύρεση parking, το στρίμωγμα και τον εκνευρισμό σε πολυσύχναστα εμπορικά κέντρα, και το κουβάλημα τον εμπορευμάτων ειδικά σε περιόδους εορτών.\nΕπίσης ένα ηλεκτρονικό κατάστημα δεν έχει όρια σε τόπο και χρόνο, έτσι μπορεί με την ίδια άνεση να ψωνίζει κάποιος από το κέντρο της Θεσσαλονίκης και της Αθήνας άλλα και από το πιό απομακρυσμένο ακριτικό νησί, και αυτό μπορεί να γίνεται 24 ώρες το εικοσιτετράωρο , 7 ημέρες την εβδομάδα ( και Κυριακή), 365 ημέρες τον χρόνο (και στις Αργίες, Εθνικές γιορτές).Ό,τι θέλετε σας αποστέλλεται στο χώρο σας εύκολα και γρήγορα. Με το ασφαλέστερο μέσο πληρωμής την αντικαταβολή , χωρίς δηλαδή πιστωτική κάρτα άλλα πληρωμή επι τόπου την ώρα της παραλαβής.\nΕίναι όμως μέγιστης σημασίας να δημιουργηθεί μια σχέση εμπιστοσύνης του πελάτη με το κατάστημα γιατί δυστυχώς υπάρχουν πολλές παγίδες στο διαδίκτυο. Το Patcute.gr έχει δικό της αποκλειστικό server σε ένα από τα καλύτερα Data Center τις Ευρώπης δίνοντας εγγυήσεις για 100% χρόνο λειτουργίας (Up Time) και 100% ασφάλεια με τα καλύτερα εργαλεία που υπάρχουν διεθνώς (Firewall, anti spam, anti-virus)\nΘέλαμε να δημιουργήσουμε κάτι όμορφο , για να μπορέσουμε να κάνουμε και εσάς να αισθάνεστε όμορφες! Πιστεύουμε στην ομορφιά και στη μοναδικότητα της κάθε γυναίκας και θέλουμε να σας βοηθήσουμε να αναδείξετε αυτά τα στοιχεία μέσω της γκαρνταρόμπας σας, Το στυλ μιας γυναίκας δεν είναι τα ρούχα της. Είναι η προσωπικότητά της. Είναι η εικόνα και η αντανάκλαση του χαρακτήρα της. Εμείς φροντίζουμε να είναι η καλύτερη.\nΣχετικά με το Patricia Store\nΤρ-Πε-Παρ-Σα 09:00 - 21:00\nΔε-Τε 09:00 - 16:00


Το μάθημα από την Πορτογαλία | Η ΚΑΘΗΜΕΡΙΝΗ\nΕίναι γνωστό πως στην Ελλάδα είμαστε πολύ απασχολημένοι με τον εαυτό μας, γι’ αυτό και οι διεθνείς εξελίξεις δεν μας απασχολούν μέχρι να μας έρθουν τα απόνερά τους κατακέφαλα, όπως έγινε π.χ. με το προσφυγικό. Δεν πρέπει λοιπόν να αποτελεί έκπληξη το γεγονός ότι οι εκλογές στην Πορτογαλία πέρασαν στα ψιλά, παρότι η συγκεκριμένη χώρα της Ιβηρικής έχει κοινά χαρακτηριστικά με την Ελλάδα. Ανήκε στην αλήστου μνήμης «συμμαχία του Νότου», πέρασε μνημόνιο και αποτελεί το πρώτο γράμμα του αρκτικόλεξου PIGS: Πορτογαλία (Portugal), Ιταλία (Ιtaly), Ελλάδα (Greece) και Ισπανία (Spain), χώρες που αποτελούσαν τους ασθενείς κρίκους της Ευρωζώνης κατά τη διάρκεια της τελευταίας κρίσης.\nΗ αναμέτρηση στην Πορτογαλία πέρασε στα ψιλά ακόμη και από την «Αυγή» (τελευταίο μονόστηλο στην πρώτη σελίδα), παρά το γεγονός ότι στην Πορτογαλία υπάρχει ένα από τα ελάχιστα «σαξές στόρι» της ευρωπαϊκής Αριστεράς. Το Σοσιαλιστικό Κόμμα (PS) πήρε 36,69% των ψήφων έναντι του 32,31% που είχε πάρει τον Οκτώβριο του 2015 και θα συνεχίσει να συγκυβερνά με το Μπλόκο της Αριστεράς, που κράτησε τις δυνάμεις του (9,68%, από 10,19% το 2015). Ο ΣΥΡΙΖΑ δεν έβγαλε ανακοίνωση, οι πολυθρύλητες «Γέφυρες» σιώπησαν και μόνο ο άοκνος κ. Κώστας Ζαχαριάδης έγραψε «Μεγάλη νίκη των προοδευτικών δυνάμεων στην Πορτογαλία. Επικράτηση των σοσιαλιστών, το Μπλόκο της Αριστεράς ενισχύεται κι έρχεται τρίτο, η Δεξιά αποδυναμώνεται περαιτέρω. Μικρή, πλην σημαντική άνοδος των Πράσινων. Επόμενος σταθμός η Ισπανία, με τους Ιβηρες να δείχνουν τον δρόμο» (Twitter 6.10.2019).\nΑλλά πάλι, τι θα μπορούσε να πει ο ΣΥΡΙΖΑ για τη νίκη της υπεύθυνης Αριστεράς στην Πορτογαλία, η οποία όχι μόνο δεν ανέβηκε στα κάγκελα για το μνημόνιο, αλλά σε συνεργασία με μια εξίσου υπεύθυνη Δεξιά το έφερε εις πέρας ανοίγοντας τον δρόμο της ανάπτυξης για τον πάλαι ποτέ φτωχό συγγενή της Ευρώπης. Να θυμίσουμε ότι το 2007 η Ελλάδα είχε κατά κεφαλήν ΑΕΠ 21.100 ευρώ, για να πέσει το 2017 στις 16.600, ενώ η Πορτογαλία το 2007 είχε 16.600 ευρώ και το 2017 έφτασε στις 18.700. Η ανεργία στην Πορτογαλία ήταν τον περασμένο Μάρτιο στο 6,3%, ενώ στην Ελλάδα στο 17,6%.\nΗ επιτυχία της πορτογαλικής οικονομίας και η εκλογική επιτυχία της πορτογαλικής Αριστεράς οφείλεται στην πρόσφατη πολιτική ιστορία της χώρας. Η κρίση βρήκε την Πορτογαλία με τους σοσιαλιστές στο τιμόνι. Σε αντίθεση με την Ελλάδα, κυβερνώντες και αντιπολιτευόμενοι κεντροδεξιοί συναίνεσαν στην εφαρμογή του μνημονίου, με περικοπές σε μισθούς και συντάξεις, ιδιωτικοποιήσεις και δομικές μεταρρυθμίσεις. Δεν υπήρξαν ΣΥΡΙΖΑϊκές κραυγές περί «γερμανοτσολιάδων», ούτε πολιτικαντισμοί, όπως του κ. Αντώνη Σαμαρά «εγώ δεν συναινώ στο λάθος».


Κάνοντας παραγγελία μέσω αυτής της ιστοσελίδας, συμφωνείτε με τους όρους χρήσης που παραθέτονται παρακάτω. Παρακαλούμε διαβάστε αυτούς τους όρους προσεκτικά πριν κάνετε τη παραγγελία σας.\nΤο Ionic White™ είναι μια μέθοδος που αναπτύχθηκε πρόσφατα χρησιμοποιώντας το φυσικό φως LED για λεύκανση των δοντιών σας στο σπίτι. Το Ionic White Teeth Whitening System™ είναι ένα προϊόν εγγυημένης ποιότητας και προέλευσης.\nІІ. Τιμές και προσφορές\nΌλες οι τιμές στην ιστοσελίδα είναι οριστικές. Η παράδοση των προϊόντων γίνεται από κούριερ. Οι τιμές των προϊόντων υπόκεινται σε αλλαγή χωρίς προηγούμενη ειδοποίηση. Οι αγοραστές θα χρεωθούν τη τιμή του προϊόντος που ίσχυε κατά την αγορά.\nΠαραγγελίες αγοράς μπορούν να γίνουν μόνο online, συμπληρώνοντας τη φόρμα παραγγελίας που παρέχεται από την ιστοσελίδα. Είναι απαραίτητο να συμπληρώσετε όλα τα πεδία.\nΟι παραγγελίες θα παραδοθούν μέσα σε 1-3 εργάσιμες ημέρες από την ημέρα αγοράς. Αν τα προϊόντα που παραγγέλθηκαν δεν είναι διαθέσιμα σε απόθεμα, οι πελάτες θα ειδοποιηθούν. Δεν φέρουμε ευθύνη για οποιαδήποτε καθυστέρηση ή αποτυχία να διεκπεραιώσουμε οποιαδήποτε υποχρέωση μας, αν η καθυστέρηση ή αποτυχία προέρχεται από γεγονότα ή συνθήκες εκτός του λογικού μας ελέγχου.\nV. Πολιτική Επιστροφών\nΟι χρήστες έχουν κάθε δικαίωμα όπως προβλέπεται από το νόμο.\nΟι επιστροφές γίνονται δεκτές αφού πρώτα επικοινωνήσετε μαζί μας. Ο πελάτης πρέπει να καθορίσει τους λόγους της επιστροφής. Έχουμε το δικαίωμα να αρνηθούμε την επιστροφή σε περίπτωση που πιστεύουμε ότι προκλήθηκε ως αποτέλεσμα παράλογου παραπόνου ή κατάχρησης από τους καταναλωτές.\nΟ αγοραστής έχει το δικαίωμα να αντικαταστήσει τα αγαθά που αγοράστηκαν από αυτόν. Σε αυτή τη περίπτωση όλα τα έξοδα αποστολής και οποιαδήποτε τυχόν διαφορά στην τιμή των παλαιών και των νέων προϊόντων πληρώνονται από τον αγοραστή\nVІ. Δικαιώματα και Υποχρεώσεις Πωλητή\nΝα τηρεί πιστά τη Νομοθεσία περί Προστασίας Προσωπικών Πληροφοριών.Να προστατεύει τις προσωπικές πληροφορίες των πελατών μας. Να παραδίδει τα προϊόντα που έχουν παραγγελθεί μέσα στη προσυμφωνημένη περίοδο, στη διεύθυνση που έχει δοθεί.\nΔιατηρούμε το δικαίωμα να μην αποστείλουμε τα αγαθά που έχουν παραγγελθεί, εάν η διεύθυνση που έχει δοθεί είναι άκυρη ή μη υπαρκτή. Δεν είμαστε υπεύθυνοι για τις πληροφορίες που διευκρινίζονται από τον κατασκευαστή του προϊόντος.\nVІІ. Δικαιώματα και Υποχρεώσεις Αγοραστή\nΝα παρέχει έγκυρο τηλέφωνο, ηλεκτρονική διεύθυνση και διεύθυνση αποστολής.Να πληρώνει τη τιμή των αγαθών που έχουν παραγγελθεί. Να είναι διαθέσιμος ή να έχει εκπρόσωπο διαθέσιμο τη στιγμή της παράδοσης.Να μη παραποιεί τις παραγγελίες.\nΝα μη παραποιεί τις κριτικές προϊόντων ή να παρέχει οποιεσδήποτε ψευδείς πληροφορίες.\nΟ πελάτης έχει το δικαίωμα να παραλάβει τα αγαθά που παρήγγειλε μέσα στο προκαθορισμένο χρονικό διάστημα.\nVІІІ. Αλλαγές στους Όρους Χρήσης\nΔικαιούμαστε να τροποποιήσουμε αυτούς τους Όρους Χρήσης οποιαδήποτε στιγμή αλλά αυτό το δικαίωμα δε θα επηρεάσει τους ισχύοντες Όρους Χρήσης που έγιναν αποδεκτοί από τον Αγοραστή ενώ έκανε τη παραγγελία. Παρακαλούμε να ελέγχετε τακτικά για αλλαγές στο τμήμα Όροι Χρήσης της ιστοσελίδας.


Ο πρωθυπουργός της Βαυαρίας Markus Söder επέκρινε την επιφυλακτική πορεία της Μόνιμης Επιτροπής Εμβολιασμών όσον αφορά τους εμβολιασμούς για παιδιά και εφήβους.\nΟ εμβολιασμός των μαθητών έχει μεγάλη σημασία ενόψει της αύξησης της πιο μολυσματικής και επικίνδυνης μετάλλαξης Δέλτα του κορωνοϊού, δήλωσε ο Söder στο Wunsiedel, για παράδειγμα όσον αφορά την ομαλή έναρξη των σχολείων μετά τις καλοκαιρινές διακοπές.\nΟι παιδίατροι συνιστούν τον εμβολιασμό. Έχει εγκριθεί σε ευρωπαϊκό επίπεδο από τις αρμόδιες αρχές της ΕΕ. Στα σχολεία είναι δύσκολο να κρατηθεί απόσταση και ο αριθμός των εμβολιασμένων παιδιών είναι ο χαμηλότερος, δήλωσε ο Söder.\nΑυτό τον ανησυχεί. “Όσο αργότερα εμβολιάζουμε, τόσο μεγαλύτερη είναι η αβεβαιότητα για τους μαθητές”, δήλωσε ο Söder. Μίλησε για “χαμένο χρόνο”.\nΕίπε ότι η Μόνιμη Επιτροπή Εμβολιασμών είχε ήδη διατυπώσει αρκετές φορές συστάσεις, τις οποίες αργότερα χρειάστηκε να αναθεωρήσει. Η άποψη του Söder είναι ότι κάθε εμβολιασμός υπόσχεται σημαντικά μεγαλύτερες δυνατότητες από ό,τι κινδύνους.\nΗ Μόνιμη Επιτροπή Εμβολιασμών δεν έχει ακόμη εκδώσει γενική σύσταση εμβολιασμού για παιδιά και εφήβους άνω των δώδεκα ετών. Συνιστά τον εμβολιασμό στην ηλικιακή ομάδα μέχρι στιγμής μόνο με ορισμένα υποκείμενα νοσήματα.\n“Η Μόνιμη Επιτροπή Εμβολιασμών έχει σκόπιμα συσταθεί από το νόμο ως ανεξάρτητη επιτροπή. Η ηχηρή παρέμβαση της πολιτικής είναι αντιπαραγωγική και δεν ωφελεί κανέναν”, έγραψε ο επικεφαλής της Μόνιμης Επιτροπής Εμβολιασμών, Thomas Mertens, στο Γερμανικό Πρακτορείο Ειδήσεων κατόπιν αιτήματος.\nΔήλωσε στο RTL/ntv ότι τον ενοχλούν οι εκκλήσεις να συστηθεί ο εμβολιασμός για την ηλικιακή ομάδα 12 έως 15 ετών. Αναμένονται επειγόντως αξιολογήσεις από τις ΗΠΑ, είπε. Εκεί υπάρχουν αναφορές για φλεγμονή του καρδιακού μυός μετά από εμβολιασμούς, αλλά η πραγματική αξιολόγηση δεν ήταν ακόμη διαθέσιμη.\n“Ελπίζουμε να την έχουμε τις επόμενες εβδομάδες”, δήλωσε ο Mertens. “Από αυτή την άποψη, τέτοιες ατομικές απόψεις που εκφράζονται αυθόρμητα από τους πολιτικούς δεν είναι στην πραγματικότητα ιδιαίτερα επωφελείς”. “Αλλά φυσικά είναι κατανοητό ότι, ειδικά σε περιόδους προεκλογικών εκστρατειών, οι πολιτικοί αισθάνονται την ανάγκη να μιλήσουν για πράγματα που συγκινούν τους ανθρώπους”, δήλωσε ο Mertens.\nΣτο Hof, εν τω μεταξύ, αυτό που έχει στο μυαλό του ο Söder έχει ήδη τεθεί σε εφαρμογή: Σε μια εκστρατεία εμβολιασμού την Παρασκευή και το Σάββατο, οι μαθητές από την ηλικία των δώδεκα ετών μπορούν να εμβολιαστούν κατά του κορωνοϊού. Η προσφορά ισχύει όχι μόνο για τα παιδιά και τους νέους στα σχολεία δευτεροβάθμιας εκπαίδευσης, αλλά και για τους γονείς τους.\nΤην Παρασκευή εμβολιάστηκαν 250 άτομα, η σαφής πλειοψηφία των οποίων ήταν μαθητές, δήλωσε εκπρόσωπος της περιφέρειας. Για τον εμβολιασμό του Σαββάτου, δήλωσαν συμμετοχή 510 άτομα, και πάλι η συντριπτική πλειοψηφία είναι νέοι.\n“Ένας εμβολιασμός χωρίς υποκείμενα νοσήματα είναι επίσης δυνατός μετά από ιατρική ενημέρωση”, είχε δηλώσει προηγουμένως η περιφέρεια του Hof. Θα χορηγηθεί το εμβόλιο του κατασκευαστή Pfizer, το οποίο είναι εγκεκριμένο από δώδεκα ετών.


ΕΝΤΑΣΗ ΤΩΝ ΒΡΟΧΟΠΤΩΣΕΩΝ ΣΤΑ ΒΟΡΕΙΑ ΤΗΣ ΚΡΗΤΗΣ ΑΠΟ ΑΡΓΑ ΤΟ ΒΡΑΔΥ ΤΟΥ ΣΑΒΒΑΤΟΥ ΕΩΣ ΚΑΙ ΤΗΝ ΚΥΡΙΑΚΗ ΤΟ ΜΕΣΗΜΕΡΙ - Κρήτη πόλεις και χωριά\nHome 0000 - ΚΡΗΤΗ ΕΝΤΑΣΗ ΤΩΝ ΒΡΟΧΟΠΤΩΣΕΩΝ ΣΤΑ ΒΟΡΕΙΑ ΤΗΣ ΚΡΗΤΗΣ ΑΠΟ ΑΡΓΑ ΤΟ ΒΡΑΔΥ ΤΟΥ ΣΑΒΒΑΤΟΥ ΕΩΣ ΚΑΙ ΤΗΝ ΚΥΡΙΑΚΗ ΤΟ ΜΕΣΗΜΕΡΙ\nΕΝΤΑΣΗ ΤΩΝ ΒΡΟΧΟΠΤΩΣΕΩΝ ΣΤΑ ΒΟΡΕΙΑ ΤΗΣ ΚΡΗΤΗΣ ΑΠΟ ΑΡΓΑ ΤΟ ΒΡΑΔΥ ΤΟΥ ΣΑΒΒΑΤΟΥ ΕΩΣ ΚΑΙ ΤΗΝ ΚΥΡΙΑΚΗ ΤΟ ΜΕΣΗΜΕΡΙ\nΤο Βαρομετρικό χαμηλό που άλλαξε το σκηνικό του καιρού σε ολόκληρη την Κρήτη από την Τρίτη 7 Μαρτίου, μετακινείται σταδιακά προς τα Ανατολικά της Κρήτης, αποκαθιστώντας το Βόρειο ρεύμα στο Αιγαίο. Η έναρξη του βορείου ρεύματος σηματοδοτεί ουσιαστικά μια νέα περίοδο βροχοπτώσεων, κυρίως για τις βόρειες προσήνεμες περιοχές του νησιού, από σήμερα Σάββατο έως και την Κυριακή το απόγευμα. Με τα νεότερα στοιχεία των προγνωστικών μοντέλων να επιμένουν, αναμένεται να σημειωθούν βροχές, πρόσκαιρα κατά τόπους ισχυρές σε όλα τα βόρεια τμήματα του νησιού, μεγαλύτερη όμως ένταση των φαινομένων εμφανίζεται και πάλι στις Δυτικές περιοχές της Κρήτης. Η ένταση των φαινομένων προσδιορίζεται αργά από τις βραδινές ώρες του Σαββάτου έως και την Κυριακή το μεσημέρι. Οι νότιες περιοχές της Κρήτης θα επηρεαστούν λιγότερο από το βόρειο ρεύμα αν και σε πολλές περιοχές αναμένεται να σημειωθούν παροδικές βροχές. Σταδιακή υποχώρηση των φαινομένων αναμένεται από την Κυριακή το μεσημέρι, ενώ τη Δευτέρα η εικόνα του καιρού θα είναι αισθητά βελτιωμένη.\nΟι άνεμοι για σήμερα Σάββατο δεν θα ενισχυθούν ιδιαίτερα, παρά μόνο από τις απογευματινές ώρες αναμένεται να στραφούν από βόρειες διευθύνσεις και να ενισχυθούν σταδιακά. Την Κυριακή θα διατηρηθούν από Βόρειες διευθύνσεις με ένταση 5 – 6 Μποφώρ, ενώ από τις απογευματινές ώρες προβλέπεται να εξασθενήσουν σταδιακά. Τη Δευτέρα θα πνέουν από Δυτικές διευθύνσεις με την ένταση τους να φθάνει στα 5 και τοπικά έως και τα 6 Μποφώρ.\nΗ θερμοκρασία θα κυμανθεί σε καλά για την εποχή επίπεδα με την ελάχιστη περίπου στους 9° C και τη μέγιστη να φθάνει έως και τους 15° C.\nΜε τα μέχρι τώρα προγνωστικά στοιχεία ο καιρός της επόμενης εβδομάδας τείνει να διατηρήσει μεγάλα διαστήματα καλοκαιρία τα οποία όμως θα διαδέχονται πρόσκαιρα αυξημένες νεφώσεις με πιθανότητα για τοπικές βροχές.